Ako država štedi PDV ne mora mnogo naviše | Info | Ekonomija\n20. maj, 09:35\nAko država štedi PDV ne mora mnogo naviše 0 Podeli Podeli na facebook Podeli na twitter Podeli na viber Pošalji na mail\nAko država štedi PDV ne mora mnogo naviše\n26.02.2012. / 18:03\nKljuč za smanjenje budžetskog deficita je smanjivanje javne potrošnje, a ne povećanje poreza, smatraju članovi Fiskalnog saveta i drugi ekonomski stručnjaci.\nPredsednik Fiskalnog saveta Pavle Petrović rekao je za Tanjug da bi tri četvrtine fiskalnog prilagođavanja trebalo da ide kroz smanjenje javne potrošnje, dok bi se četvrtina odnosila na poresku reformu.\nOn je precizirao da bi reforma poreskog sistema, između ostalog, podrazumevala i povećanje poreza na dodatu vrednost (PDV), ali i smanjenje opterećenja rada, dakle poreza i doprinosa na zarade.\nIstičući da će neophodan zadatak nove vlade biti ozbiljno fiskalno prilagođavanje i smanjenje deficita kako bi bio zaustavljen rast javnog duga, Petrović je rekao da to ne podrazumeva stavljanje akcenta na reforme koja bi obuhvatile prihodnu stranu budžeta.\n"Smanjivanje deficita i zaustavljanje duga najvećim delom treba da se odvija preko smanjenja javne potrošnje", izjavio je Petrović i podsetio da se takva računica Fiskalnog saveta podudara sa stavovima Međunarodnog monetarnog fonda.\nI član Fiskalnog saveta Vladimir Vučković smatra da je potrebna sveobuhvatna poreska reforma ali da je ne treba svesti samo na povećanje PDV-a.\n"Ne smemo svesti reformu javnog sektora i poresku reformu na povećanje poreza na dodatu vrednost. To će, po svoj prilici, biti jedan od koraka, koji će, verovatno, naredna vlada morati da razmotri i primeni. Ali ovaj korak ne bi bio opravdan i dočekan u javnosti na pravi način ukoliko bi se čitava priča svela samo na to", naglasio je on u izjavi Tanjugu.\nVučković je kazao i da država treba da pruži jasne dokaze da je učinila sve što je u njenoj moći da smanji javne rashode.\n"Država treba da štedi na svaki mogući način. To će značiti i neke nepopularne poteze iz ugla državnog sektora - verovatno eliminisanje nekih nepotrebnih institutucija, razmatranje zaposlenosti u različitim sektorima države, reformu obrazovanja, zdravstva, penzijskog sistema... Sve su to koraci koji treba da daju efekat, pre svega, na duži rok", rekao je Vučković.\n"Sa druge strane, da bismo privredi dali određeni podstrek i omogućili da diše i pored povećanja PDV treba razmatrati i smanjeno opterećenje rada. Tako bi se na jednoj strani privreda indirektno više opteretila kroz povećanje PDV, ali bi joj bio ostavljen prostor za manje opterećenje inputa u proizvodnji, pre svega rada", dodao je Vučković.\nMeđu pristalicama povećanja PDV-a je i guverner Narodne banke Srbije Dejan Šoškić, koji je u intervjuu za današnji "Blic" izjavio da bi bilo potrebno i istovremeno unaprediti sistem naplate poreza, na način da se otklone situacije u kojima se preduzeća zadužuju radi plaćanja PDV-a.\nProfesor na Ekonomskom fakultetu u Beogradu Ljubodrag Savić kazao je za Tanjug da je on u grupi ekonomista koji su protiv povećanja PDV, jer misle da bi taj potez mogao da pomogne samo na kratak rok, ali da bi na duge staze ve'i PDV uticao na smanjenje broja poreskih obveznika koji redovno plaćaju taj porez.\nSavić je dodao da bi se nakon povećanja poreske stope povećao broj privrednika koji posluju u "sivoj" zoni, a na udaru bi bili i već osiromašeni građani i maloprodajni objekti, jer bi se povećala cena proizvoda a i smanjio promet u trgovinama.\nSavić takođe smatra da se rešenje za smanjenje rupe u budžetu nalazi na rashodnoj strani.\n"Naša zemlja ima 130 različitih agencija, koje godišnje potroše više od 800 miliona evra. Kada bi se pogledalo šta te agencije rade, verovatno bi se zaključilo da država nema puno koristi od tih agencija i da postoji prostor da se naprave ogromne uštede", tvrdi Savić.\nSavić je naveo da ne treba izgubiti iz vida i da je smanjenje broja činovnika u klasičnoj državnoj upravi, jedan od ogromnih "rezervoara" za redukovanje troškova.\nDirektorka tržišta revizorske kuće KPMG i profesor Javnih finansija i Fiskalne politike na Fakultetu za ekonomiju, finansije i administraciju Milica Bisić izjavila je ranije za Tanjug da poresku reformu ne treba svesti samo na povećanje PDV, već na preispitivanje postojećih poreza.\n"Pre bilo kog povećanja poreza neophodno je 'pretresti' postojeći Zakon o porezu na dodatu vrednost, videti gde su njegove rezerve, pre svega kroz povećanje osnovice, a tek onda odlučivati o uvećanju poreza", naglasila je Bisić.\nmmf pdv vlada srbije ekonomska kriza budžet porez


SEEbiz.eu / BA / Telekom Srbija negirao da je kupio televizije 02 i Prva\nTelekom Srbija Televizija 02 Prva Televizija Dragan Đilas Predrag Ćulibrk Kopernikus Technology\nTelekom Srbija negirao da je kupio televizije 02 i Prva\nDatum objave: 04.12.2018. - 13:06:37\nBEOGRAD - Kompanija Telekom Srbija danas je negirala medijske objave da je kupila televizije Prva i 02.\nMediji su preneli izjavu predsedavajućeg Saveza za Srbiju (SzS) Dragana Đilasa koji je na svom nalogu na Tviteru naveo da je državna kompanija Telekom kupila televizije 02 i Prvu, a da je formalni kupac Kopernikus.\n„Ako je dosad bilo bar malo svetla, i ono će se ugasiti", ocenio je Đilas.\nU saopštenju Telekoma dostavljenom Beti navedeno je da „Telekom Srbija i Kopernikus Technology nisu kupile Prvu i O2".\nTelekom je početkom novembra ove godine kupio Kopernikus technology, drugog po veličini kablovskog operatora u Srbiji.\nDirektor Telekoma Predrag Ćulibrk je najavio da će se uskoro u vlasništvu te kompanije naći još neki kablovski operateri, što je deo razvojne strategije čiji je cilj da Telekom budem apsolutni lideri u regionu.


Nakon sastanka s najvišim zvaničnicima stranke, Dodik je na konferenciji za medije saopštio da je predlog da se penzionerima koji primaju penziju do 415 KM jednokratno isplati 80 KM pomoći.\n- Penzionerima čije su penzije iznad tog zagarantovanog iznosa od 415 KM biće isplaćeno 50 KM. To je ukupno 15,6 miliona KM - rekao je Dodik, navodeći da Srpska ima 267.000 penzionera.\nOn kaže da nezaposleni borci, od prve do pete kategorije, ili oni čija primanja ne prelaze 500 KM, dobiti jednokratnu pomoć u iznosu od 100 KM.\n- Kada su u pitanju borci, novac će biti isplaćen na bazi već otvorenog konkursa. Pomoć će primiti oni borci koji se prijave na konkurs, a koji je još otvoren - istakao je Dodik.\nPredlog dodele jednokratne pomoći preksinoć je razmatran na vanrednoj sednici Vlade RS. Premijer Radovan Višković naglasio je da kroz jednokratne pomoći nastoje što više stimulišu javnu potrošnju.\nMILORAD Dodik kaže da su javne finansije Srpske stabilne, i da se očekuje rast u ovoj godini.\n- Usled pandemije virusa korona naša privreda jeste pala, ali posle Srbije, imamo najmanji pad BDP u regionu. Otišli smo na minus 2,8 odsto i verujem da ćemo u ovoj godini napasti rast od tri odsto, imajući u vidu povećanje investicija - rekao je Dodik.\n- Pripremamo i odluku po kojoj će biti isplaćeni porezi, doprinosi i plate onim radnicima koji su prethodnih mesec dana bili zatvoreni kao što su ugostitelji i zanatske delatnosti. Donećemo i odluku i da se za prevoznike u međunarodnom prevozu prihvate porezi i doprinosi za prva tri meseca ove godine - istakao je Višković.\nDodao je da će se posle majskih praznika razgovarati o povećanju penzija, kao i plata zdravstvenim radnicima, prosveti, policiji, ali i pomoćnom osoblju u pravnom sistemu.\nDodik i Višković su rekli da će pomoć biti isplaćena iz viškova, pojašnjavajući da je u prva četiri meseca Srpska imala povećanje prihoda direktnih poreza i u Fondu penzionog osiguranja od nekoliko desetina miliona maraka. Dodali su da to nisu sredstva koja se očekuju od prodaje obveznica na londonskoj berzi. Taj posao smatraju velikim uspehom, navodeći da je kamatna stopa ista kao i 2017. i povoljnija nego što su je dobile neke druge zemlje poput Turske, Belorusije i slično.\nMilorad Dodik Republika Srpska Radovan Višković borci VRS Vlada RS pomoć penzionerima jednokratna pomoć


Predsjednik Čubrilović uputio čestitku Milomiru Savčiću povodom ponovnog izbora za predsjednika BORS-a - Citaj Filter\nPredsjednik Čubrilović uputio čestitku Milomiru Savčiću povodom ponovnog izbora za predsjednika BORS-a\nPredsjednik Narodne skupštine Republike Srpske Nedeljko Čubrilović uputio je čestitku predsjedniku Boračke organizacije Republike Srpske Milomiru Savčiću povodom ponovnog izbora na tu funkciju.\n„U ime Narodne skupštine Republike Srpske i u svoje ime, upućujem Vam iskrene čestitke povodom ponovnog izbora za predsjednika Boračke organizacije Republike Srpske“, naveo je predsjednik Čubrilović u čestitki.\nPredsjednik Čubrilović je naglasio da je rukovodstvo parlamenta uvjereno da će i dalje biti nastavljena konstruktivna saradnja između Narodne skupštine Republike Srpske i Boračke organizacije Republike Srpske, čiji predstavnici ravnopravno učestvuju u radu skupštinskog Odbora za boračko-invalidsku zaštitu i aktivno prate rad Narodne skupštine.\n„Imajući u vidu važnost i značaj rješavanja pitanja boračke populacije, očekujem nastavak uspješne saradnje u cilju pronalaženja još boljih zakonskih rješenja i mjera radi podizanja životnog standarda svih boraca, porodica poginulih boraca i ratnih vojnih invalida u Republici Srpskoj“, naveo je predsjednik Čubrilović.\nPrethodna Dodik: Ne bježim ni od jednog razgovora\nSledeća Stari Brod: Osveštan spomen muzej; održan pomen za 6.000 ubijenih Srba


Predlog rezolucije o Kosovu izbalansiran – Nadlanu.com\nGOLIJA, 2. avgusta 2010. (Beta) – Ministar unutrašnjih poslova Srbije Ivica Dačić izjavio je u ponedeljak da je predlog rezolucije Srbije o Kosovu "veoma izbalansiran", a da se o njegovom tekstu i dalje mogu voditi konsultacije.\nGOLIJA, 2. avgusta 2010. (Beta) – Ministar unutrašnjih poslova Srbije Ivica Dačić izjavio je u ponedeljak da je predlog rezolucije Srbije o Kosovu „veoma izbalansiran“, a da se o njegovom tekstu i dalje mogu voditi konsultacije.\n„Mislim da bi bilo dobro da se nađe zajednički jezik sa velikim silama oko toga šta je njihov interes na ovom delu Balkana, a pitanje je da li su neke zemlje uopšte zainteresovane za te razgovore. Srbija treba da bude zainteresovana i mislim da mi svih ovih godina pokazujemo da smo konstruktivan partner“, rekao je Dačić novinarima na Goliji gde je otvorio novu zgradu policijskog odeljenja.\nMeđutim, prema njegovim rečima, nema svrhe da Srbija stane iza rezolucije koja bi pred Generalnom skupštinom UN legalizovala nezavisnost Kosova.\n„Ništa nam ne garantuje da će ishod glasanja Generalne skupštine UN biti na strani Srbije, ali mi moramo da nastavimo da štitimo svoje nacionalne i državne interese“, rekao je Dačić.\nOPASAO KECELJU: Vlado Georgiev iznenadio suprugu…\nVLASNICI U ČUDU: Ponudili imanje kod Beograda na…


FEFA fakultet je, oslanjajući se na 15 godina iskustva utemeljnog na razumevanju savremenog biznisa i sveta finansija, oblikovao akreditovani program doktorskih studija poslovne ekonomije po ugledu na najprestižnije univerzitete u svetu. Ove trogodišnje studije na praktičan način spajaju finansije i biznis, ekonomiju, bankarstvo i javne politike.\nMilan Nedeljković, rukovodilac doktorskih studija poslovne ekonomije: „Sve je više kompanija i institucija koje pokreću sopstvene razvojne i istraživačke centre svesne da će jedino ako prate razvoj društva i tehnologije ostati u korak sa tržištem. Potencijal za sprovođenje relevantnih ekonomskih istraživanja nikada nije bio veći, a doktorandi postaju sve važniji resurs u savremenim institucijama i kompanijama“\nPrva godina sastoji se od četiri obavezna i dva izborna predmeta, dok druga godina donosi dva nova izborna predmeta i detaljniji rad na istraživačkom projektu kojim se započinje izrada doktorske disertacije. Na osnovu izražene oblasti interesovanja, svaki student dobija mentora koji će temeljno raditi sa njim. Kako bismo osigurali vaš progres u radu, bićete u obavezi da tokom prvog semestra treće godine održite prezentaciju jednog poglavlja ili detaljnog predloga doktorske disertacije. Osim korisnih saveta u ključnom periodu, bićete u prilici da vežbate svoje prezentacione i komunikacione sposobnosti.\nTakođe, tokom trajanja studija, stručni skupovi i predavanja u našoj organizaciji predstavljaju dodatnu priliku da uspostavite saradnju sa kompanijama i stručnjacima iz poslovnog sveta – veliki broj naših alumnista je zaposlen uz pomoć FEFA Mreže poslodavaca. Nakon završetka doktorskih studija, doktori ekonomskih nauka mogu nastaviti akademsku i naučnu karijeru ili voditi istraživanja u kompanijama.\nSvesni smo potreba društva, kompanija i naučne zajednice za stručnjacima koji imaju sposobnost da samostalno i kreativno pristupaju rešavanju kompleksnih problema i želimo da vi, naši budući studenti, postanete predvodnici pozitivnih promena u društvu i budete spremni da odgovorite na sve izazove koje donosi budućnost.\nDoktorski program Poslovna ekonomija namenjen je svim uspešnim diplomcima master studija, bilo da su te studije završili u zemlji ili inostranstvu, i profesionalcima koji žele da steknu dodatna znanja o savremenim trendovima u ekonomiji, bankarstvu, finansijama i biznisu, a potom ih primene kroz originalna naučna istraživanja u akademskom svetu ili u kompanijama.\nProgram je namenjen i onima koji su završili master studije iz oblasti koje ne spadaju u domen ekonomije, bankarstva, finansija ili menadžmenta, a naročito za one sa dobrom kvantitativnom osnovom. Način rada i nastavni pristup, prilagođeni su upravo vama i vašem prethodnom obrazovanju.\nImajući u vidu promene u ekonomskom, tehnološkom, regulatornom i institucionalnom okruženju, sve je više kompanija i institucija koje prepoznaju značaj znanja i sposobnosti samostalnog i kreativnog pristupanja rešavanju kompleksnih problema. Za njih, sveži doktorandi predstavljaju važan resurs, a ovakve institucije istovremeno predstavljaju poželjno okruženje za one koji žele da zadrže praktičnu komponentu u svom naučnom radu. Zbog toga je doktorski program Poslovna ekonomija namenjen i onim studentima koji nemaju ambicije da ostanu u akademskom svetu, podjednako kao i studentima koji te ambicije imaju.\nMilan Nedeljković, rukovodilac doktorskih studija poslovne ekonomije: ”Za razliku od ostalih doktorskih programa u zemlji, ispitni rad je u velikoj meri prilagođen interesovanjima studenata kroz veliki broj izbornih predmeta koji omogućavaju sticanje novih relevantnih znanja i stvaraju osnovu za uspešan samostalan istraživački rad”\nPored ispitnog rada predviđenog programom, zainteresovani studenti mogu da slušaju predmete na master programu digitalne transformacije koji pruža jedinstveno znanje o sinergiji ekonomije i informacionih tehnologija.\nEminentnost i kontinuiran doprinos razvoju ekonomske nauke\nZnanje i iskustvo profesora FEFA fakulteta objedinjuje bogatu naučnu i poslovnu karijeru. Oni pružaju značajan doprinos razvoju ekonomske nauke u Srbiji, a njihovi radovi su godinama unazad objavljivani u vodećim domaćim i svetskim naučnim časopisima.\nTakođe, kao predavači učestvovali su na brojnim naučnim i poslovnim skupovima kao što su Svetski ekonomski forum u Davosu, konferencije Američkog udruženja ekonomista (AEA), Evropskog udruženja ekonomista (EEA), Kraljevskog britanskog udruženja ekonomista (RES), Svetskog društva ekonometričara, Svetskog naftnog saveta, kao i na različitim skupovima u organizaciji CESIfo (vodećeg nemačkog centra za ekonomsku analizu), Harvard poslovne škole, Srpske akademije nauka i umetnosti, Saveza ekonomista Srbije...\nObezbedićemo vam prilike da iskoristite svoje istraživačke afinitete i naučite kako da dođete do značajnih istraživačkih zaključaka. Imaćete fleksibilnost da prilagodite obuku kroz predmete i seminare tako da steknete sigurnost u upotrebi vodećih alata i tehnika u ekonomiji i finansijama, kako biste samostalno mogli da razvijate vaš istraživački program.\nMreža dugoročnih kontakata\nKroz svakodnevnu interakciju sa profesorima i drugim doktorandima, kao i kroz predavanja i stručne skupove koje FEFA organizuje, naši studenti imaju priliku da izgrade mrežu saradnika i kolega, koje će ih pratiti i podržavati u daljoj akademskoj i profesionalnoj karijeri, bez obzira na buduće mesto zaposlenja ili užu oblast.\nPodrška mentora predstavlja ključan elemenat uspešnosti doktorskog rada na svim vodećim univezitetima u svetu. Mentor treba da pomogne u izboru relevantne i aktuelne teme istraživanja i vodi studenta kroz analizu savremene i kompleksne tematike. Zbog toga su naše studije bazirane na mentroskom radu i individualnom pristupu profesora koji će vam pomoći u izradi istraživačkog rada kako biste ostvarili maksimalan potencijal.\nKroz svakodnevnu interakciju sa profesorima i drugim doktorandima, kao i kroz predavanja i stručne skupove koje FEFA organizuje, naši studenti imaju priliku da izgrade mreže saradnika i kolega, koje će ih pratiti i podržavati u daljoj akademskoj i profesionalnoj karijeri, bez obzira na buduće mesto zaposlenja ili užu oblast.\nekspertsko znanje i dugogodišnje uspešne naučne i poslovne karijere eminentnih profesora\nindividualni pristup i mentorski rad prilagođen pojedinačnim kandidatima i njihovim istraživačkim temama\nsticanje znanja relevantnih za savremeno tržište rada\ndugogodišnja prepoznatljivost u poslovnim i naučnim institucijama u zemlji i inostranstvu\nkroz predavanja i stručne skupove, imaćete priliku da obrazujete mrežu saradnika i kolega koji će vas podržavati u daljoj akademskoj i profesionalnoj karijeri


O čemu su danas razgovarali vodeći ljudi Partizana i Zvezde? - Sportske.net\nO čemu su danas razgovarali vodeći ljudi Partizana i Zvezde?\nKako je i najavljeno, danas su se u prostorijama Zajednice superligaša Srbije sastali čelnici naših najvećih klubova.\nNovi predsednik Zajednice klubova Superlige Zoran Šćepanović je posle svog nedavnog izbora na tu funkciju, između ostalog konstatovao i da će raditi na pomirenju među klubovima, a u skladu sa tim je organizovao i današnji sastanak vodećih ljudi Partizana i Crvene zvezde.\n''Večiti'' su prihvatili njegov poziv, pa su tako Zvezdu danas predstavljali predsednik Svetozar Mijailović, potpredsednik Ivica Tončev i generalni direktor Zvezdan Terzić, a delegaciju Partizana činili su predsednik Zoran Popović, potpredsednici Milorad Vučelić i Ljubiša Tumbaković i generalni direktor Miloš Vazura.\nKako je saopšteno na zvaničnom sajtu Superlige, cilj ovog sastanka je bio da se ''u dobroj nameri i otvorenom razgovoru razume društvena odgovornost naših najvećih klubova u fudbalu i da se kreira novi ambijent u fudbalskom sportu''.\n''Samim dolaskom na sastanak predstavnici oba kluba su pokazali svest o ogromnoj odgovornosti koju imaju i želju da se zajedno sa svim klubovima Superlige krene u korenite promene u srpskom fudbalu.\nPrisutni predstavnici klubova pozdravili su inicijativu i usaglasili se da je ovaj sastanak prvi korak za vraćanje pozitivnog imidža fudbala, u kojem će svojim ponašanjem, zdravim rivalstvom, fer-plejom i međusobnim uvažavanjem vratiti poverenje u naš fudbal.\nIstovremeno se razgovoralo o svim aktuelnim pitanjima - prvatizaciji klubova, promeni sistema takmičenja, TV pravima i popravljanu brenda Super lige'', kaže se, između ostalog, u saopštenju.\nPredsednik Zajednice Zoran Šćepanović je učesnicima razgovora zahvalio na konstruktivnoj diskusniji, a najavljeno je da će slični sastanci u narednom periodu biti održavani i sa svim ostalim klubovima Superlige.


Motorola i predsednik AMD-a povukli uzajamne optužbe\nKompanija Motorola je pre izvesnog vremena rešila da povuče tužbu protiv Hektora de J. Ruiza, predsednika kompanije Advanced Micro Devices (AMD), a Ruiz je, sa druge strane, povukao svoju tužbu protiv Motorola-e, potvrdio je AMD.\nRuiz je iz kompanije Motorola prešao u AMD u januaru prošle godine, a njegov transfer je potom povukao čitav “stampedo” “prebegâ”, pa je u narednih nekoliko meseci u AMD prešlo još nekoliko Motorola-inih ključnih ljudi, među kojima i AMD-ov viši potpredsednik i direktor finansija Robert J. Rivet, koji je u Motorola-i bio neposredno podređen Ruizu, budući jedan od njegovih najbližih saradnika.\nPreuzimanje Riveta je, očigledno, bila kap u prepunoj čaši, tako da je Motorola tužila Ruiza za kršenje sporazuma prema kojem je njemu bio isplaćen (nenavedeni) šestocifreni dolarski iznos, a on je, zauzvrat, obećao da neće preuzimati saradnike iz svoje bivše kompanije.\nMotorola je tužbu protiv Ruiza podnela još u septembru 2000, zahtevajući da joj dotični šestocifreni iznos bude vraćen. Ruiz je na to podneo protivtužbu, tereteći svoju bivšu firmu za uvredu i klevetu. Međutim, pre izvesnog vremena obe kompanije su, iznenada, povukle svoje tužbe. Novim ugovorom, obe strane su se obavezale da u javnosti ne iznose podrobnosti nagodbe.


KDF 08 novembar 2014\nIzmene Zakona o finansiranju političkih aktivnosti predviđaju da stranke i partije ubuduće dobijaju oko 30 odsto manje sredstava iz budžeta.\nProcenat za izdvajanje sredstava političkim strankama umanjuje se sa 0,15 na 0,105 odsto, kao i za finansiranje predizbornih aktivnosti sa 0,1 odsto na 0,07 odsto.\nNa taj način će linearno svim političkim akterima biti umanjena sredstva u odnosu na sadašnja za više od 30 procenata.\nIzmenama zakona stranke će ubuduće moći iz budžetskih prihoda da kupuju nekretnine, ali će biti u obavezi da te nekretnine koriste isključivo za obavljanje političkih atkivnosti.\nTo je predvideo amandman koji je usvojen, a koji je napisan u dogovoru predlagača zakona, predlagača amandmana posalnika SPO Aleksandra Jugovića, poslanika DS Aleksandre Jerkov i Balše Božovića i Trasnparentnosti Srbija.\nUsvajanjem tog zakona biće smanjene stope izdvajanja za političke stranke, pa će državna kasa biti punija za 3,5 miliona evra.\nPoslanici su usvojili i izmene Zakona o zdravstvenom osiguranju i Zakon o zdravstvenoj dokumentaciji i evidenciji u oblasti zdravstva, čiji je cilj unapređenje institucija.\nCilj izmena Zakona o zdravstvenom osiguranju je unapređenje institucija u zdravstvu koje donose značajne odluke za funkcionisanje sistema obaveznog zdravstvenog osiguranja.\nIzmenama zakona o zdravstvenom osiguranju predviđeno je da Upravni odbor Republičkog fonda za zdravstveno osiguranje umesto 21 člana ima sedam članova, a Nadzorni odbor pet, umesto dosadašnjih sedam.\nOd sedam članova Upravnog odbora tog fonda, četiri će biti predstavnici države, odnosno predložiće ih ministar zdravlja, dok će po jednog člana predložiti predstavnici sindikata, penzionera i zemljoradnika.\nTri člana u Nadzornom odboru predložiće ministar zdravlja, a po jednog predstavnici sindikata i penzionera.\nKada je reč o Zakonu o zdravstvenoj dokumentaciji i evidencijama u oblasti zdravstva, tim zakonskim rešenjima na adekvatniji i racionalniji način će se pratiti zdravstveno stanje i zdravstvene potrebe stanovništva, imajući u vidu da je u prethodnom periodu došlo do intenzivnog razvoja zdravstvenih i informaciono-komunikacionih tehnologija.\nPredviđene su i novčane kazne za zdravstvene ustanove i druga pravna lica ako ne vode zdravstvenu dokumentaciju i evidenciju kako je propisano zakonom, ako naruše tačnost podataka, naruše pravo na privatnost.\nBeograd, 8. novembar 2014. (Tanjug)\nViše iz ove kategorije « Televizijski kanal N1 počeo emitovanje\tDinar najslabiji od početka godine »


NSinfo: Pripreme za novi bulevar: Sentandrejski most zatvoren za saobraćaj - autobusi idu drugim putem\nPripreme za novi bulevar: Sentandrejski most zatvoren za saobraćaj - autobusi idu drugim putem\nSentandrejski most zatvoren je za saobraćaj, te preko njega sada\nmogu samo pešaci, što je zbunilo mnoge vozače, ali i putnike u autobusima, budući da mnogi od njih nisu videli javna obaveštenja o zatvaranju tog prelaza preko Kanala Dunav–Tisa–Dunav.\nS obzirom na to da je rok za završetak obnove istekao 14. septembra, a radovi još traju, rekonstrukcija je produžena 61 dan.\nTo se navodi u Odluci o izmeni ugovora o izvođenju radova, objavljenoj na sajtu Gradske uprave za građevinsko zemljište i investicije, u kojoj piše da se sada očekuje da most bude gotov do 14. novembra, uz mogućnost da navedeni rok ne bude krajnji za završetak svih poslova.\nCena obnove mosta zbog dodatnih radova ostaje ista, odnosno nešto više od 57 miliona dinara, što zajednički finansiraju Grad i „Putevi Srbije”.\nIzvođači radova su „Srbija auto-put” i „Mostogradnja”. Osim obnove mosta, u tom telu grada se proširuje i Sentandrejski put, koji bi do aprila naredne godine trebalo da postane bulevar, i to u delu od Primorske do Velebitske ulice.\nZbog proširenja Sentandrejskog puta trebalo bi da pored Sentandrejskog mosta bude izgrađen i most-blizanac, čije se projektovanje još uvek čeka.\nAutobusi na linijama broj 1, 15 i 35 i na na trasama za zonu „Sever” i od nje promenili su svoju putanju do 15. novembra zbog zatvaranja Sentandrejskog mosta. Tako u smeru s Klise, osim već izmenjenog dela trase, autobusi od kružne raskrsnice Sentandrejskog puta i Primorske ulice, nastavljaju Primorskom, idu desno na Temerinski put, potom preko Temerinskog mosta i skreću desno u Partizansku ulicu, pa levo u Kisačku, odakle nastavljaju redovnom trasom.\nU drugom smeru, od raskrsnice ulica Kisačke i Partizanske vozila JGSP-a skreću desno u Partizansku, idu levo na Temerinski put, prelaze preko Temerinskog mosta, zatim skreću levo u Primorsku i idu do kružne raskrsnice, od koje nastavljaju već izmenjenom trasom kretanja. U gradskom prevozniku kažu da autobusi koriste stajališta drugih linija i dva privremena – jedno u Primorskoj ulici kod pošte, a drugo u Partizanskoj kod broja 51.\n... gradski prevoz, investicije, klisa, Novi Sad, radovi, salajka, sentandrejski bulevar, sentandrejski most, ulaganje


CRNA GORA SPREMNA ZA OTVARANJE PREGOVARAČKOG POGLAVLJA 27: Planirano je da do kraja 2018. godine domaći propisi budu usklađeni s pravnom tekovinom EU za životnu sredinu i klimatske promjene koja je sad na snazi\nCrna Gora je ostvarila ozbiljan napredak u dostizanju standarda Evropske unije (EU) kad je u pitanju zaštita životne sredine i klimatskih promjena i spremna je za otvaranje Poglavlja 27, naveli su iz Ministarstva održivog razvoja i turizma.\nDirektorica Direktorata za EU integracija u Ministarstvu održivog razvoja i turizma, Marija Vukčević, rekla je da je planirano da do kraja 2018. godine domaći propisi budu usklađeni s pravnom tekovinom EU za životnu sredinu i klimatske promjene koja je sad na snazi.\nOna je podsjetila da Crna Gora planira da bude spremna za članstvo u EU do 2020, tako da će i u oblasti životne sredine do tog datuma ispunjavati skoro sve evropske standarde.\n"Međutim, za dostizanje određenih standarda EU Crnoj Gori su neophodna velika finansijska sredstva za izgradnju infrastrukture, kao što je slučaj sa prečišćavanjem komunalnih otpadnih voda, tako da će prema sadašnjim planovima Crna Gora te standarde u potpunosti dostići 2035. godine", rekla je Vukčević.\nKako je navela, do sada je odrađen ogroman posao, za skoro sve opštine na primorju završena je infrastruktura za tretman komunalnih otpadnih voda.\nPrema njenim riječima, sa izgradnjom postrojenja za prečišćavanje otpadnih voda u Ulcinju i Baru do 2020. Crna Gora će riješiti pitanje komunalnih otpadnih voda u skladu sa EU standardima na kompletnom primorju.\n"Primjera radi, kad je riječ o standardima EU u oblasti sakupljanja i tretmana komunalnog otpada, napredak u primjeni standarda se razlikuje od opštine do opštine", precizirala je Vukčević.\nOna je dodala da je u Opštini Mojkovac komunalno preduzeće uspostavilo sistem odvojenog sakupljanja komunalnog otpada - papira, kartona, limenki, najlona, plastične ambalaže.\n"Domaćinstva odvajaju papir, limenke i plastičnu ambalažu a onda se tako odvojen otpad odvozi određenim danima. Uporedo sa tim rade i na edukaciji građana kroz projekat "Razmisli, i otpad je resurs!", navela je Vukčević.\nOna je istakla da je za otvaranje pregovora u Poglavlju 27 Crna Gora već sada spremna, jer ima jasno definisan plan na osnovu kojeg će u naredne četiri godine sprovoditi prenošenje pravne tekovine EU za životnu sredinu i klimatske promjene u domaće propise i uspostaviti primjenu tih propisa.\nVukčević je rekla da Crna Gora zna koliko će usklađivanje zakona da košta i koliko će ljudi biti potrebno da bi se taj posao uspješno doveo do kraja.\n"Ono što će biti poseban izazov jeste prilagođavanje institucija novim obavezama koje proizilaze iz preuzimanja pravne tekovine EU i nedostatak stručnog kadra za pojedina pitanja u okviru životne sredine i klimatskih promjena, a posebno na nivou lokalnih samouprava gdje u prosjeku imate jednu osobu koja pokriva sve segmente ovih oblasti", rekla je Vukčević.\nOna je navela da je Crna Gora ispunila uslov za otvaranje pregovora.\n"Savjet EU je tražio da Crna Gora izradi sveobuhvatnu strategiju za transpoziciju, implementaciju i primjenu pravne tekovine za Poglavlje 27 kao uslov za otvaranje pregovora. Vlada je tu strategiju, nakon odobrenja Evropske komisije (EK), usvojila krajem jula ove godine", pojasnila je Vukčević.\nIzvor: Vebsajt RTCG, 05.11.2016.


Umesto komunalne takse, uvodi se plaćanje naknade za korišćenje javnih površina u Zaječaru\nNa 86. sednici Gradskog veća usvojena je Odluka da se umesto komunalne takse za korišćenje javnih površina od 1. januara 2019. godine naplaćuje naknada po tom osnovu. Nju neće plaćati direktni i indirektni korisnici budžetskih sredstava, a prihodi ostvareni na ime naknade pripadaju budžetu grada Zaječara, rečeno je na zasedanju.\nPostavljanje kioska, tezgi, bašte, aparata za sladoled, automata za prodaju štampe, pokretnog objekta za prodaju robe na malo i veliko, kao i vršenje zanatskih i drugih usluga ili bašte ugostiteljskih objekata spadaju u zauzeće javne površine za koje će se odlukom gradskih većnika plaćati naknada u predviđenom iznosu.\nNaknadu za korišćenje prostora na javnoj površini u poslovne i druge svrhe plaćaće svi, osim onih koji prodaju štampu, knjige i druge publikacije, proizvode starih i umetničkih zanata i domaće radinosti.\nNaknadu će plaćati i oni koji javni prostor koriste za oglašavanje za sopstvene potrebe i potrebe drugih lica, koji javnu površinu zauzimaju građevinskim materijalom ili za izvođenje građevinskih radova.\nPod javnom površinom spadaju: javne saobraćajnice, trgovi, javna zelenila, parkirališta, gradska šuma i parkovski uređene površine, saobraćajne površine.\ngrad zaječar javna površina komunalna taksa naknada


Severna Irska: Bez dogovora katolika i protestanata\nRazgovori lidera katoličke i protestantske zajednice u Severnoj Irstoj okončani su jutros bez dogovora o smanjenju tenzija zbog kojih je 2013. bila puna nasilja.\nAmerički diplomata Ričard Has koji je vodio maratinske razgovore rekao je da pet najvećih stranaka u Severnoj Irskoj nije uspelo da se dogovori tokom 18-časovnih razgovori koji su završeni nešto pre pet sati ujutru, a koji su predstavljali kulminaciju šestomesečnih pregovora, prenosi Rojters i dodaje da nastavak razgovora nije zakazan.\nHas je izrazio nadu da će novi razgovori dovesti do potpisivanja nacrta sporazuma koji predviđa stvaranje novih institucija i istragu zločina počinjenih tokom tri decenije verskog sukoba u kojem je od kraja šezdesetih godina 20. veka poginulo više od 3.600 ljudi.\nDok je Šin Fejn, najveća irska nacionalistička stranka, navodi da Hasov tekst predstavlja osnovu za sporazum, probritanska Demokratska unionistička partija i najveća partija u Severnoj Irskoj, najavljuje je da će razmotriti nacrt, ali da se "duboko ne slaže" sa nekim delovima Hasovog predloga.\nU Severnoj Irskoj decenijama je trajao konflikt u kom su se naoružane grupe borile za otcepljenje i ujedinjenje sa Republikom Irskom ili za ostanak u okviru Velike Britanije.\nKonflikt je uglavnom okončan Sporazumom na Veliki petak 1998. godine, ali u Severnoj Irskoj i dalje povremeno izbijaju neredi i dogadjaju se napadi manjih grupa koje ne prihvataju mirovni sporazum, podseća britanska novinska agencija.


Drugi samit bez mnogo očekivanja\nSastanak je konačno dogovoren nakon što su, kako je saopšteno, visoki zvaničnici južnokorejske obaveštajne službe dva puta posetili Severnu Koreju. Kabinet juznokorejskog predsednika saopštio je da bi samit trebalo da "doprinese otvaranju perioda mira i prosperiteta između dve Koreje". Baek Jong-čun, savetnik južnokorejskog predsednika za nacionalnu bezbednost:\n"U okolnostima primene Sporazuma iz septembra 2005, kao i februara ove godine, drugi međukorejski samit biće značajan trenutak za nastavak progresa oko demontaže severnokorejskog nuklearnog programa i istovremeno unapređenja odnosa dve Koreje."\nSeverna Koreja je prošlog meseca ugasila svoj glavni nuklearni reaktor u zamenu za pomoć međunarodne zajednice u hrani, gorivu i ostalim potrepštinama. Šestorka koju čine dve Koreje, Kina, SAD, Japan i Rusija juče i danas razmatraju detalje dopremanja 950.000 tona nafte Pjongjangu. SAD i Japan su pozdravili najavu samita kao korak u spuštanju tenzija nakon što je Severna Koreja prošle godine izvršila nuklearnu probu. Glavni sekretar japanske Vlade Jasuhisa Šiozaki:\n"Nadamo se da će samit doprineti ne samo nastavku denuklerizacije korejskog poluostrva već miru i stabilnosti u celoj severnoistočnoj Aziji."\nMeđutim, dobri poznavaoci prilika su skeptični da će predstojeći susret rezultirati značajnijim pomakom. To potvrđuje i današnji komentar državne severnokorejske agencije KCNA, koja je i nakon saopštenja o održavanju samita optužila Seul za "zveckanje oružjem" povodom njegovih planiranih vežbi sa američkim snagama stacioniranim u Južnoj Koreji.\nIako je Severna Koreja zatvorila svoj glavni nuklearni reaktor, ona nije spremna da se u potpunosti odrekne svog nuklearnog programa, koji je moćno oružje ovog izolacionističkog komunističkog diktatorskog režima čije stanovništvo umire od gladi. Vlasti u Pjongjangu ističu da pre toga SAD treba da povuku svojih 30.000 vojnika stacioniranih u Južnoj Koreji još od završetka međukorejskog rata 1953. godine. sPo nekim procenama, predstojeći samit namenjen je i za unutrašnjopolitičke potrebe Južne Koreje. Hisahiko Okazaki, predsednik japanskog instituta Okazaki:\n"Spekuliše se da se sastanak održava uoči predsedničkih izbora u Južnoj Koreji krajem godine. To treba da pomogne levičarskoj partiji sadašnjeg predsednika, koja gubi na popularnosti, da pobedi."\nI severnokorejskom lideru Kim Džong Ilu više odgovara pobeda partije sadašnjeg predsednika Južne Koreje nego desničarske Velike nacionalne partije koja je najpopularnija a koja je kritikovala predstojeći samit.\nPrvi samit lidera Severne i Južne Koreje održan je 2000. Time je otvoren period detanta između hladnoratovskih neprijatelja koji je doneo ekonomsku korist Pjongjangu, jer je Južna Koreja njegov najvažniji ekonomski partner, i doveo do uspostavljanja zajedničke industrijske zone u Severnoj Koreji. Obe države su zvanično još u ratu jer nisu potpisale mirovni sporazum posle sukoba 1950-1953. godine.


Izgled automatske verzije sistema za mehaničku filtraciju,\ndeferizaciju i dehlorinaciju vode\nS - Slavina kuglasta\nM - Manometar\nU - Slavina za uzorak\nPVG - Automatska ventilska glava\nRadne režime (filtracija, istostrujno ispiranje, protivstrujno ispiranje) filtarske kolone reguliše automatska ventilska glava, proizvođača Fleck, Francuska. Regulacija se vrši na vremenskoj osnovi i u periodu od 12 dana moguće je izabrati dane kada će se izvršiti regeneracija ispune u koloni. Glava poseduje satni mehanizam i regeneracija (koja traje oko 2 sata) se izvršava noću.\nFiltarske kolone su napravljenje na bazi polimera, spolja ojačane unakrsno motanim staklenim vlaknima zatopljenim u epoksidu, koji zadovoljavaju propise za primenu tretmana vode u farmaceutskoj i prehrambenoj industriji, US STANDARD "FDA" (21 CFR - PART 177). Kolone su otporne na dejstvo pritiska do 10 bara i koroziju i u zavisnosti od potrebnog kapaciteta sistem mogu biti zapremine od 25 do 170 litara. Cevni razvod (u zavisnosti od veličine sisteme može biti R1/2", R3/4" ili R1") je urađen od tvrdog PVC-a sa kuglastim slavinama.\nIzgled montiranog automatskog sistema :\nMehanička filtracija,deferizacija,dehlorinacija « » Izgled manuelne verzije sistema


Naslovna CD izdanje JPC program - Pretraga po Nazivu firme\nJPC program - Pretraga po Nazivu firme:\nPočetno slovo Deo naziva Korišćenje spiska\nPretraga po početnom slovu:\nOpcija "početno slovo" je uključena automatski po otvaranju programa i nije je neophodno kliknuti. Ako ste prethodno tražili preko opcije "sadrži" uključite ponovo: "početno slovo":\nKada počnete da unosite slova jedno po jedno, primetićete da se uvek pojavljuje prva sledeća firma po abecedi, ispisana do kraja. Vaše je da kucate dok ne dodjete do naziva tražene firme. Napr. kucajte: JPC. Pojaviće se sledeci zapis:\nNakon što ste kucali samo JPC već se pojavljuje ostatak naziva firme. Ova opcija vam pomaže utoliko što niste uvek u mogućnosti da znate kako se firma tačno zove.\nDa biste izvršili pretragu i dobili podatke firme pritisnite taster Enter na tastaturi, kliknite jedanput mišem na "PRETRAŽI" iz menija, ili klinite jedanput mišem na strelicu u gornjem desnom uglu polja Naziv.\nPodaci će biti ispisani svaki u svom označenom polju.\nPretraga po delu naziva firme:\nVeoma često niste u stanju da se setite kako se tražena firma tačno zove i da pritom nagadjate naziv, ili znate jedan deo naziva i želeli biste da pregledate spisak firmi koje taj deo naziva sadrže. Tada je neophodno da:\n- kliknete levim tasterom miša na opciju "sadrži".\nZa primer kucajte DDOR. Primetićete da se prilikom kucanja ne pojavljuje štafirani ostatak naziva.\nRezultat pretrage neće biti ispisani podaci firme u poljima, vec spisak - lista firmi koje sadrže u sebi naziv DDOR ispisana ispod polja "Naziv firme":\nDa biste pregledali podatke tražene firme prosto kliknite mišem na njen naziv u spisku. Napr. "RADNIČKI DDOR KOVIN" i izaći će podaci ove firme u ostalim poljima na ekranu.\nZa pregledanje podataka druge firme sa spiska jednostavno ponovo kliknite mišem na naziv te druge firme i podaci će izaći u poljima u realnom vremenu.\nSpisak - lista izabranih firmi može da se prelistava pritiskom na strelicu gore, ili dole na tastaturi. Kako odmotavate jednu po jednu firmu u oba pravca tako se istovremeno u poljima pojavljuju podaci firme koja je trenutno označena.\nSpisak (lista) izabranih firmi :\nKada vršite pretraživanja po adresi, delatnosti, delu naziva firme, veličini firme, PDV DA/NE, ili kombinujete pretraživanja, kao izbor neće izaći podaci konkretnog pravnog subjekta već spisak firmi sa koga morate izabrati dalje firmu čije ćete podatke pregledati.\nPrimer: u polje "Opština" ukucajte: A - ADA. Pritisnite taster ENTER na tastaturi, ili kliknite na "PRETRAŽI" u gornjem meniju.\nSlika na ekranu je sledeća:\nIzlazi spisak firmi iz opštine Ada.\n1. Kliknite na firmu sa spiska za koju želite da pregledate podatke i podaci će izaći na ekranu. Kliknite na sledeću firmu sa spiska za koju želite da pregledate podatke. Upotrebite slajder (ručku) sa desne strane spiska da povlačite na dole, ili na gore po spisku.\n2. Povucite strelicom sa tastature gore, ili dole i moći ćete da izlistate spisak po redu, a istovremeno sa listanjem će se pojavljivati podaci na ekranu firme koja je tranutno označena.


ZAVRŠENA PRVA FAZA REALIZACIJE NACIONALNOG PROGRAMA EURORAP-a - BIHAMK.BA\nZAVRŠENA PRVA FAZA REALIZACIJE NACIONALNOG PROGRAMA EURORAP-a\nU povodu upoznavanja javnosti sa nacionalnim programom EuroRAP-a danas je upriličena zvanična promocija završetka Prve faze programa Procjene sigurnosnih karakteristika cesta – Mapa rizika nastajanja saobraćajnih nezgoda na magistralnim cestama u FBiH.\nZvaničnoj promociji realizacije Prve faze nacionalnog programa EuroRAP-a prisustvovali su Predsjedavajaći EuroRAP gosp. John Dawson, Predsjednik Koordinacionog odbora nacionalnog programa EuroRAP gosp. Rasim Kadić, član KO i Predsjednik Radne Grupe nacionalnog programa EuroRAP-a prof.dr. Osman Lindov, te brojni drugi gosti.\nEuroRAP (European Road Assessment Programme) je međunarodna neprofitna organizacija registrovana u Belgiji s ciljem realizacije obimnih programa za unapređenje performansi koje se odnose na sigurnost saobraćaja na cestama. Njeni članovi su auto – moto klubovi, nacionalne i regionalne direkcije cesta, ministarstva za saobraćaj, ministarstva unutrašnjih poslova, kao i sve organizacije koje imaju za cilj povećanje stepena sigurnosti cestovnog saobraćaja. EuroRAP se sastoji od tri protokola koji će se primijeniti i u našoj zemlji:\nMapiranje (označavanje) rizika – kodirane i obojene mape pokazuju rizik od smrtnog ishoda ili teških tjelesnih povreda pri saobraćajnim nezgodama na pojedinim dionicama cesta.\nBodovanje zvjezdicama – u ovom protokolu ceste se ispituju da bi se obilježile njihove karakteristike za koje se zna da utiču na vjerovatnoću pojave saobraćajnih nezgoda i težine povreda u saobraćajnim nezgodama.\nBosanskohercegovački auto – moto klub (BIHAMK), čiji je jedan od najznačajnijih zadataka provođenje aktivnosti na povećanju sigurnosti cestovnog saobraćaja, pridružio se programu procjene sigurnosnih performansi cesta – EuroRAP-u i postao aktivan član i nosilac licence za Bosnu i Hercegovinu.\nU oktobru prošle godine održana je prva sjednica Koordinacionog odbora čime je zvanično i započela realizacija ovog programa u našoj zemlji. Na prvoj konstituirajućoj sjednici formiran je Koordinacioni odbor nacionalnog programa EuroRAP-a, izvršeno je imenovanje Radne grupe, te usvojen Plan i program rada EuroRAP-a (I i II faze projekta).\nKrajem maja 2010. godine Radna grupa nacionalnog programa EuroRAP-a završila je prvu fazu EuroRAP programa u našoj zemlji. Prvi rezultati Procjene rizika na magistralnim cestama u FBiH za period 2006-2008 godina prezentovani su i odobreni kako od strane Koordinacionog odbora nacionalnog programa EuroRAP-a, tako i od strane predstavnika EuroRAP-a.\nPrva faza u realizaciji predstavlja identifikaciju najugroženijih i najopasnijih dijelova mreže magistralnih cesta na osnovu evidentiranih pokazatelja sigurnosti (broj saobraćajnih nezgoda, broj poginulih osoba, broj teže povrijeđenih osoba na pojedinim dionicama cesta, prosječni godišnji dnevni saobraćaj - protok saobraćaja). Primjenom metodologije EuroRAP-a sigurnosti cesta, vrši se rangiranje dionica magistralnih cesta prema stepenu individualnog i kolektivnog rizika, odnosno rizika nastanka saobraćajnih nezgoda sa fatalnim posljedicama.\nKritične dionice cesta obilježavaju se posebnim bojama za svaki stepen rizika na cesti – od crne boje za visokorizične dionice, pa do zelene koja podrazumijeva cestu sa najmanjim stepenom rizika. Prvom fazom realizacije projekta EuroRAP u BiH obuhvaćeno je 2.045 km magistralnih cesta na području FBiH sastavljenih od 21 magistralnog pravca sa ukupno 195 dionica od kojih su pojedine, u skladu sa zahtjevima EuroRAP metodologije, spojene pa je posmatrana ukupno 121 dionica.\nAnalizom prikupljenih podataka utvrđeno je da 68 dionica magistralnih cesta, odnosno njih 56,2% ukupne dužine 1055,90 km spada u dionice visokog rizika, tj. da na tim dionicama cesta postoji velika vjerovatnoća da će se dogoditi saobraćajna nezgoda sa fatalnim posljedicama.\n27 analiziranih dionica dužine 493,55 km su dionice srednje visokog rizika, 10 dionica dužine 152 km su dionice srednjeg rizika, 6 dionica dužine 147 km su dionice srednje niskog rizika, a samo 10 dionica dužine 196 km su dionice niskog rizika tj. dionice na kojima postoji mala vjerovatnoća nastanka saobraćajne nezgode sa težim posljedicama.


Katai neprikosnoveni golgeter\nCrvena zvezda beleži sjajne partije ove sezone, kako u domaćem prvenstvu, tako i na evropskoj sceni, što potvrđuje i činjenica da je naš tim obezbedio istorijski plasman u osminu finala Lige Evrope. Ceo tim igra fantastično od starta, ali se jedan fudbaler posebno istakao, a to je Aleksandar Katai, koji je najbolji strelac crveno-belih od početka sezone.\nAleksandar Katai pruža odlične partije od starta polusezone, i važi za jednog od ključnih šrafova u mašineriji Dejana Stankovića. Iskusni fudbaler je uspeo da postigne ukupno 18 golova u svim takmičenjima i tako se osamostali na čelu liste strelaca našeg kluba. Zvezdina "desetka" je tresla mrežu čak 12 puta na 16 odigranih mečeva u nacionalnom šampionatu, što zaista zvuči kao impozantan podatak. Katai je trenutno drugi na listi strelaca Superlige Srbije.\nPored toga, Katai je uspeo da se upiše u listu strelaca i u grupnoj fazi drugog po jačini klupskog evropskog takmičenja, i to oba puta protiv portugalske Brage. Dva puta je tresao i mrežu rumunskog Kluža, ali i kazahstanskog Kairata, sa kojima se Zvezda sastajala u kvalifikacionim mečevima. Odličnim partijama u crveno-belom dresu, dribler iz Srbobrana preti da premaši efikasnost iz prethodnih sezona, a sve govori da će tako i biti, pogotovo kad se uzmu u obzir podaci iz svih takmičenja - 28 utakmica i 18 golova. Prava je lepota gledati popularnog "Magika" sa loptom u nogama, i verujemo da će i u nastavku sezone Katai nastaviti da beleži sjajne nastupe i tako donosi radost armiji crveno-belih navijača, odnosno svima nama koji volimo Crvenu zvezdu.\nIza Kataija, na listi strelaca su Mirko Ivanić sa 13 golova na 34 meča i Milan Pavkov sa devet pogodaka na 23 utakmice.


Kako je samo "FIFA 19" iznervirala navijače Liverpula zbog jedne ocene! - Sportske.net\nKako je samo "FIFA 19" iznervirala navijače Liverpula zbog jedne ocene!\nDa li je Fifa pogrešila?\nBarselona pronašla defanzivca u Premijer ligi - u igri tri opcije!Nova muka, evo šta je Klop priredio Markecu!Zvezda ima još jednog protivnika od 200 miliona!Venger pohvalio atmosferu na stadionu velikog Arsenalovog rivalaDa li se po jutru dan poznaje, statističari računali, ko je najbolje ućario u prelaznom roku, a ko je kupio mačku u džaku?\nOčekuje se da uskoro "EA Sports" izbaci novu verziju popularne fudbalske simulacije, a to je "Fifa 19". Navijači jedva čekaju da vide novu grafiku, nove proslave golova i da jednostavno uživaju u novoj i boljoj verziji ove popularne igrice.\nNedavno je "EA Sports" počeo na svom oficijalnom Tviter nalogu da otkriva rejtinge određenih igrača kako bi zagolicali maštu svima koji jedva čekaju da izađe Fifa 19. Naravno otkrivaju igrače koji imaju najbolje rejtinge, pa je tako nedavno objavljeno da Salah ima ocenu "88", što je relativno iznenadilo sve navijače Liverpula, koji su ipak očekivali koju ocenu više, a tek kada su danas videli da Eden Azar ima čak 91, navijači su totalno poludeli i masovno su počeli da izbacuju vesti kako to nije realno i da pišu gomilu razloga zašto je to tako.\nSalah je prošle godine imao ocenu "83", a očekivano mu je skočila cena nakon fantastične sezone kakvu ima iza sebe ovaj Egipćanin, ali mnogi smatraju da je povećanje trebalo da bude još veće.\nFifa ne uzima u obzir samo poslednju sezonu, već duži niz godina, gde je Eden Azar konstatniji i već duži vremenski period u Ćelsiju pokazuje da je "top" igrač. Navijači Liverpula smatraju da je to što je Salah osvojio "Zlatnu kopačku" i titulu najboljeg igrača Premijer lige, pa i doveo Liverpul do finala Lige šampiona dovoljno za ocenu 90+.\n"Ea Sports FIFA" je objavila klip u kome oktiva neke rejtinge, uz komentar :"Ne možete svima da ugodite".


Ministar privrede Željko Sertić i ministar pravde Nikola Selaković potpisali su sa predstavnicima Međunarodne finansijske korporacije - IFC i Privredne komore Srbije Memorandum kojim je pokrenut Program za rešavanje pitanja dugova, čiji je cilj smanjenje nesolventnosti i podsticanje kreditiranja privrede, kao i jačanje kapaciteta stečajnih upravnika.\nMemorandum je u ime IFC-a potpisao regionalni menadžer, Tomas Lubek, koji je upozorio da Srbija ima visok procenat problematičnih kredita, u kojem udeo nenaplativih kredita iznosi oko 20 odsto. Prema podacima IFC-a, do kraja 2014. godine udeo nenaplativih kredita u portfoliju srpskih banaka dostigao je 23 procenta, što predstavlja rast u odnosu na 2010. godinu, kad je iznosio 16,7 odsto.\nLubek je podsetio da je IFS čala Svetske banke koja se fokusira na razvoj privatnog sektora i dodao da se program, koji je pokrenut za rešavanje pitanja dugova, sprovodi u saradnji sa Vladom Švajcarske, kao i da će biti sproveden u naredne tri godine. Prema njegovim rečima obuhvatiće zakonodavnu i regulatirnu reformu kao i unapređenje kapaciteta relevantnih institucija u Srbiji za rešavanje pitanja dugova.\nMinistar privrede, Željko Sertić, rekao je da dobrovoljno finansijsko restrukturiranje i stečajevi u Srbiji idu veoma sporo zbog komplikovane procedure, kao i da u tom procesu, za većinu učesnika, nema obavezujućih formi za rokove, trajanje procedura ili završetak tih poslova. Zbog toga država priprema izmene Zakona o sporazumnom finansijskom restrukturiranju privrednih društava ("Sl. glasnik RS", br. 36/2011) i Zakona o stečaju ("Sl. glasnik RS", br. 104/2009, 99/2011 - dr. zakon, 71/2012 - odluka US i 83/2014)\nOn je dodao da je cilj države da u narednom periodu zainteresuje banke da uđu u procese dobrovoljnog, odnosno vansudskog rešavanja dugova, s ozbirom na to da je u prethodnom periodu bilo zainteresovanih za taj pravni instrument, ali da su banke to izbegavale.\nGovoreći o stečajevima, Sertić je rekao da je cilj da se oni ubrzaju i naveo da će izmene Zakona o stečajubiti pripremljene za javnu raspravu u dogovoru sa Svetskom bankom i MMF. Izmene ovog zakona predvideće veću odgovornost stečajnih upravnika koji će dobijati nagrade po završenom poslu.\nNesolventnost srpske privrede je ozbiljan problem koji usporava oporavak ekonomije i napore za jačanje privatnog sektora. Sertić je rekao da će u proces rešavanja ovog problema biti uključena Narodna banka Srbije i druge institucije kako bi se poboljšao poslovni ambijent Srbije i ekonomija učinila održivom.\nMinistar pravde, Nikola Selaković, rekao je da je rešavanje pravne regulative u toj oblasti veliki zadatak države u narednom periodu i napomenuo da je pravosuđe veoma konzervativno. Kako je rekao, ministarstvo će u narednom periodu organizovati obuke privrednih sudija, kako bi se ti sporovi brže rešavali.\nSelaković je podsetio da je 1. januara 2015. godine počeo da se primenjuje Zakon o posredovanju u rešavanju sporova ("Sl. glasnik RS", br. 55/2014), kao i da je nedavno objavljen Registar medijatora.\nOvaj zakon predviđa da dve strane, kad dobrovoljno zaključe sporazum, on ima snagu pravosnažne sudske presude.\nIstičući da je cilj da privrednici ne moraju da čekaju godinama kako bi rešili privredni spor na sudu, ministar pravde je rekao da je važno unaprediti dve stvari - koncept medijacije i sistem izvršenja. On je dodao i da je već jednom organizovana rasprava o novom Nacrtu Zakona o izvršenju i obezbeđenju ("Sl. glasnik RS", br. 31/2011, 99/2011 - dr. zakon, 109/2013 - odluka US, 55/2014 i 139/2014) koji je važan za investicioni ambijent u Srbiji.


Crnogorski Telekom potpisao ugovor o energetskom menadžmentu sa Ericssonom - CdM\nCrnogorski Telekom potpisao ugovor o energetskom menadžmentu sa Ericssonom\nNa Svjetskom kongresu mobilne telefonije u Barseloni predstavnici Crnogorskog Telekoma i Ericsson-a potpisali su desetogodišnji ugovor o Upravljanju energetskom infrastrukturom. To će omogućiti efikasnije mjerenje, kontrolu i održavanje energetske infrastrukture, što za Telekomove korisnike znači dodatni nivo pouzdanosti najkvalitetnije 4G mreže u Crnoj Gori.\nEricsson će projekat implementirati u saradnji sa sjevernoameričkom Panasonic korporacijom. Novo partnerstvo će omogućiti da se generatori i klasični akumulatori koji se koriste kao pomoćni izvori energije za bazne stanice zamijene Panasonic-ovim litijum-jonskim baterijama koji obezbjeđuju superiornu gustinu energije, manje su osjetljive na oštećenja od intenzivne upotrebe i ekstremnih temperatura i zahtijevaju manje održavanja.\nOperativni benefiti uključuju mogućnost daljinske kontrole infrastrukture na terenu, što je naročito korisno u Crnoj Gori, koja ima dosta nepristupačnih terena. Novi sistem Upravljanja energetskom infrastrukturom obezbjeđuje i analitiku podataka o radu infrastrukture i podataka sa senzora, što omogućava proaktivno održavanje.\n„Zadovoljstvo nam što smo potpisali ugovor o Upravljanju energetskom infrastrukturom sa Ericsson-om. Ovo je još jedno održivo rješenje koje smo odlučili da primijenimo kako bismo dodatno unaprijedili našu mrežu. Crnogorski Telekom ima najbolju 4G mrežu u Crnoj Gori, a zahvaljujući ovoj inicijativi imaćemo dodatne operativne, ekonomske, kao i ekološke prednosti, jer se od novog rješenja očekuje da značajno unaprijedi energetsku efikasnost naše infrastrukture. Kao tehnološki lider na crnogorskom tržištu, nastavićemo sa održivim inovacijama koje će rezultirati efikasnijom, pouzdanijom i kvalitetnijom mrežom za naše korisnike“, izjavila je Valentina Radulović, direktorka sektora Tehnike u Crnogorskom Telekomu.\n„Upravljanje energetskom infrastrukturom svodi potrošnju energije na minimum kao i ukupne troškove vlasništva nad infrastrukturom istovremeno maksimalno povećavajući otpornost sistema i produžavajući vrjeme tokom kog ostaje operativan. Zbog toga, mi volimo da mislimo o ovom sistemu kao o optimizaciji energetske funkcionalnosti. Kombinujemo Pansonic-ovu stručnost na polju energetskih rješenja sa Ericsson-ovom snagom u oblasti telekomunikacija. Rezultat te kombinacije su moćnije i pametnije mreže, koje su istovremeno efikasnije i održivije. Visoka gustina energije, visoka voltaža, odsustvo memorijskog efekta i ravnomjeran napon prilikom pražnjenja koji odlikuju naše baterije obezbjeđuju veoma stabilno napajanje energijom“, kazao je Philip Herman, potpredsjednik Green Tower Solutions u Panasonic Enterprise Solutions.\nPeter Laurin, šef u sektoru za upravljanje servisima u Ericsson-u je rekao: „Zajedno sa Panasonic-om, smanjićemo troškove vlasništva nad energetskom opremom za tačno određenu infrastrukturu Crnogorskog Telekoma na terenu do 40%. Ovo je prevashodno rezultat Ericsson-ove napredne logike u izboru opreme za napajanje energijom, dužeg radnog vijeka baterija i smanjenja potrebe za čestim terenskim obilascima infrastrukture. Naša ponuda je zasnovana na poslovno-softverskom modelu (as-a-Service, Xaas model), koji Crnogorskom Telekomu omogućava neposrednu uštedu uz minimum početnog ulaganja. Na energiju uobičajeno otpada 10-60% operatorovih operativnih troškova.“\nEricsson i Panasonic će pomno pratiti upotrebu litijum-jonskih baterija kako bi se pobrinuli da ne dođe do prekoračenja njihovih operativnih parametara, na taj način produžavajući radni vijek baterija i smanjujući uticaj na životnu sredinu.


U Beogradu dve saobraćajne nezgode,povređena dva muškarca\nIzvor\tTanjug\tOktobar 26, 2016\nBEOGRAD - U Beogradu su se protekle noći dogodile dve saobraćajne nezgode, u kojima su dva muškarca zadobila lakše povrede, rekla je Tanjugu portparol Hitne pomoći Nada Macura.\nU 23:26 sati 22-godišnji muškarac pao je sa motora u Ulici Milana Rakića kod broja 48, nakon čega je prevezen u Urgentni centar.\nU istu ustanovu je prebačen i 28-godišnji muškarac koji je povređen u saobraćajnoj nezgodi u 00:47 sati na uglu ulica Omladinskih brigada i Đorđa Stanojevića.\nHitna pomoć je protekle noći imala 119 intervencija od kojih 21 na javnom mestu, dok su se od hroničnih bolesnika za pomoć najviše javljali astmatičari, a bilo je alkoholisanih, navela je Macura.\nKako je dodala, juče je zabeleženo ukupno 125 intervencija Hitne pomoći od kojih 57 na javnom mestu, uključujući pet saobraćajnih nezgoda.\n« Dvojica mladića poginula kod Petrovca na Mlavi SUDAR AUTOBUSA U MIRIJEVU: Petoro povređenih u udesu »


''Hrabrost, brzina, inteligencija, disciplina..'' - Soskanal\n» ''Hrabrost, brzina, inteligencija, disciplina..''\nObjavio Bojan Đokić 06/12/2017 - 19:03\n''Hrabrost, brzina, inteligencija, disciplina..''\nTrener fudbalera Crvene zvezde Vladan Milojević rekao je da njegovu ekipu ne zavaravaju rezultati Kelna i istakao da će predstojeću utakmicu u Ligi Evopa odlučiti hrabrost, brzina, inteligencija i disciplina u igri.\n"Bez obzira na informacije koje imamo o Kelnu, bez obzira na njihovu situaciju i poziciju na tabeli, mislim da ne treba da se vodimo tim i mislim da puno stvari preuveličavamo što se tiče kvaliteta. To je ekipa koja ima izuzetan kvalitet, imaju sportskih problema i nalaze se tu gde se nalaze, ali to ne odslikava njihovo stanje. Znamo šta je Bundesliga, šta je Keln, ne zavaravamo se i mislim da su moji igrači svesni toga", rekao je Milojević novinarima na stadionu "Rajko Mitić".\nFudbaleri Zvezde sutra dočekuju Keln u poslednjem, šestom kolu Grupe H Lige Evropa. Pobeda vodi crverno-bele u šesnaestinu finala tog takmičenja.\n"Promenili su trenera i sigurno da svaki put kad se nešto tako desi igrači imaju dodatni motiv da se dokažu pred novim trenerom. Medjutim, mislim da neće biti skrivalica, iznenadjenja. Jedna utakmica koju će odlučiti hrabrost, brzina, inteligencija, disciplina u igri, pogotovo kad igrate protiv ekipa kao što je Keln. Morate da im odgovorite na njihov način", rekao je Milojević.\nOn je naveo da će biti verovatno biti promena u timu Kelna, ali da i pored promene trenera ne očekuje da će nemačka ekipa menjati sistem igre.\nMilojević je otkrio šta je već rekao i šta će ponoviti igračima sutra.\n"Što se tiče nas, mislim da smo apsolutno spremni. Malo smo pričali posle Bačke. Važnost je važnost, pritisak postoji, ali moramo da ga nosimo. Rekao sam im, ponoviću i sutra, treba da uživaju, oni su ti doveli Zvezdu tu gde su je doveli, ova generacija. Ne bih išao na to da li možemo mnogo da dobijemo ili mnogo da izgubimo, išao bih na to da oni odigraju kao sve ostale utakmice", rekao je on.\n"Mislim da imamo snage, neka daju sve od sebe, neka budu ono što jesu, neka uživaju, a posle utakmice ćemo videti koji će krajnji rezultat da bude. Za mene su oni uvek pobednici i uvek će biti pobednici, oni to dobro znaju... To nije kraj, to treba da bude samo početak vraćanja Crvene zvezde onde gde apsolutno pripada, a to je mapa Evrope", dodao je Milojević.\nZvezdu i remi vodi u narednu fazu, u slučaju da BATE Borisov ne pobedi Arsenal, ali Milojević je naveo da on ne razmišlja o tome\n"Ne volim da kalkulišem, ni u životi ni u sportu mislim da ne možete da se vodite tom logikom. Bez kalkulacija", rekao je Milojević\nTrener Zvezde je naveo da je Branko Jovičić spreman za utakmicu i da jedino ne može da računa na Radonjića.\nIZVOR – BETA.RS


77. godišnjica Racije obeležena u Titelu | TV KANAL 9 NOVI SAD\nNaslovna EMISIJE 77. godišnjica Racije obeležena u Titelu\n77. godišnjica Racije obeležena u Titelu\nVIDEO K9: U Titelu je danas održan centralni pomen žrtvama Racije u kojoj je pre 77 godina stradalo nekoliko hiljada ljudi sa ovog prostora.\nCentralnim pomenom u Titelu obeležena je godišnjica zloglasne januarske racije koja je sprovedena između 4. i 29. januara 1942. godine u Šajkaškoj oblasti, Novom Sadu i Bečeju, kada je na najsvirepiji način od strane mađarskih okupacionih snaga ubijeno više od 4000 Srba, Jevreja i Roma.\n“Tako je ledeni januar u Bačkoj 1942 godine ne samo na ovim našim prostorima postao paradigma stradanja nevinih ljudi, ljudi koje je od njihovih dzelata delilo samo to što su pripadali drugoj naciji i drugoj veri to je bila njihova jedina krivica plaćena najvećom cenom koju čovek može da plati sopstvenim životom. Danas smo ovde zbog njih, zbog njihove mučeničke žrtve i zbog mira njihovih duša koje još lebde nad ovom našom ravnicom i koje traže naše poštovanje i naš nezaborav”, rekao je tom prilikom Igor Mirović, predsednik Pokrajinske vlade.\nObeležavanjem ovakvih godišnjica, odavanjem pošte stradalnicima, negujemo sećanje na zločin koji ne smemo zaboraviti, niti dopustiti da se ponovi, zaključio je Mirović.\n“Mi Srbi koji smo uz Jevreje i Ruse najveći stradalnici u pohodu fašističke mašinerije razumemo šta je patnja razumemo šta je nepravda iskusili smo je mnogo puta ovo sveto mesto na kom smo danas i ovaj dan tužnog podsećanja na žrtve i njihove patnje predstavlja uporište sa koga treba poručiti da su čestito srce i snaga jači od sile zla i zato je važno da istaknemo svoj cilj i stremenje svih nas”, naveo je Dragan Božić, predsednik Opštine Titel.\nParastos u Hramu Uspenja Presvete Bogorodice, kome su prisustvovali brojni državni i pokrajinski zvaničnici, kao i predstavnici Memorijalnog društva „Racija 1942“, služio je episkop bački Irinej.\nPrethodni tekstBadnji dan u MZ “Omladinski pokret”\nSledeći tekstZabranjen lov na kečige


MERCEDES OBORIO REKORD PRODAJE - Lux Life luksuzni portal: Moda, Stil, Trendovi, Kolekcije 2014...\nMERCEDES OBORIO REKORD PRODAJE\nIzgubili su prvu poziciju u prodaju kada su u pitanju luksuzni automobili 2005. godine od BMW-a, a tri godine kasnije je ih je pretekao i Audi, a sada su u punom zaletu da povrate sve pozicije do 2020...\nZašto baš tada? Nije baš jasno zašto su ova tri prizvođača odlučila da baš ova godina bude reper za to ko je broj jedan, ali to je datum kada će se znati ko nosi ovu titulu.\nNe može se reći da BMW i Audi sede i čekaju da vide šta će se desiti, njihova prodaja raste iz meseca u mesec, ali izgleda da je od početka 2013. Mercedes uhvatio najveći zalet.\nZa prvih šest meseci 2014. godine, Mercedes je izašao sa podacima o najboljim prodajnim rezultatima u istoriji kompanije.\n"Prva polovina godine je bila izuzetno uspešna za nas", rekao je Ola Kallenius, čan upravnog odbora Mercedesa i bivši direktor AMGa.\nOd početka 2014. Mercedes je prodao 783,520 automobila, što je porast od 12,8 procenta u odnosu na isti period 2013. koja je bila rekordna. Samo u junu je isporučeno 142,136 automobila globalno.\nPROČITAJTE SLEDEĆI TEKST: 1953 Maserati A6 GCS pobedio na Goodwoodu


BiH: Košarac tražio od turskog ambasadora da se povećaju uvozne kvote za meso iz BiH\nMinistar spoljne trgovine i ekonomskih odnosa u Savetu ministara BiH Staša Košarac naglasio je tokom današnjeg razgovora sa ambasadorom Turske u BiH Haldunom Kočom da u proces izvoza mesa u Tursku moraju biti uključene i kompanije iz Republike Srpske.\nGovoreći o nastavku izvoza goveđeg mesa iz BiH u Tursku, Košarac je informisao Koča o usaglašenom stavu sa nadležnim entitetskim ministrima o neophodnosti jednakog tretmana kompanija iz Republike Srpske i Federacije BiH /FBiH/ koje su setrifikovane od nadležnih inspekcijskih organa BiH i Turske.\nKošarac je naglasio da je neprihvatljiva dosadašnja praksa jednostranog pozicioniranja kompanija iz FBiH, te da u proces izvoza mesa u Tursku moraju biti uključene i kompanije iz Republike Srpske, budući da za to postoji kapacitet i potreba usled ostvarenih viškova primarne proizvodnje.\nOn je istakao da kompanije iz cele BiH, koje su sertifikovane za izvoz mesa u Tursku, moraju otkupljivati domaću proizvodnju, saopšteno je iz Ministarstva spoljne trgovine i ekonomskih odnosa.\n“Svesni smo činjenice da je zbog umanjenog unutrašnjeg konzuma izvoza mesa povećana akumulacija domaće proizvodnje. Zbog toga sam zatražio od ambasadora Koča da se otvorena kvota od 3.000 tona poveća minimalno za dodatnih 2.000 tona za 2020. godinu, čime bi ostvorena kvota bila 5.000 tona. Time bismo obezbedili veću robnu razmenu, kao i otkup domaće proizvodnje”, poručio je Košarac.\nKošarac i Koč razgovarali su u Sarajevu o saradnji u oblasti trgovine, izvozu mesa iz BiH u Tursku i drugim aktuelnim pitanjima, a na sastanaku je zajednički izraženo zadovoljstvo zbog dobrih bilateralnih odnosa dve zemlje, te naglašena spremnost za unapređenje saradnje u oblasti trgovine.\nKošarac i Koč usaglasili su da, nakon ponovnog pokretanja redovnih avio-linija između BiH i Turske, Ministarstvo spoljne trgovine i ekonomskih odnosa u Savetu ministara bude domaćin radnog sastanka predstavnika Ambasade Turske u BiH, nadležnih entitetskih ministarstava i predstavnika sertifikovanih kompanije za izvoz mesa iz BiH u Tursku, kako bi se postigao finalni dogovor i unapredio ovaj proces.\nNa današnjem sastanku bilo je riječi i o organizaciji bilateralnog komiteta za trgovinu između BiH i Turske.\nOrijentaciono je dogovoreno da sastanak bude održan polovinom jula u Turskoj, te istaknuto da će to biti prilika za razgovor o eventualnim otvorenim pitanjima u oblasti trgovine između dve zemlje.\nKada je reč o organizaciji trilateralnog komiteta BiH – Srbija – Turska, sagovornici su konstatovali da će on biti prolongiran do okončanja izbora u Srbiji.


Kako se zarađuje 2.000 dolara mesečno | Edukacija\nProcenjuje se da u Novom Sadu ima oko 7.000 programera koji se aktivno bave ovim poslom. Većina je zaposlena u kompanijama, ali ima i oko 1.000 pojedinaca koji rade od kuće kao frilenseri.\nUkoliko radite kako treba i imate dobre preporuke, poslodavcima iz inostranstva nije bitno odakle ste, kaže programer Bojan B. i dodaje da njemu više odgovara da radi od kuće i da sam bira šta će raditi, nego da radi za neku firmu.\nOvaj Novosađanin kaže da je pre četiri godine napustio privatnu firmu i počeo da radi kao frilenser, a sada u proseku zarađuje oko 2.000 dolara mesečno.\nOn kaže da nije lako probiti se na tržište jer je konkurencija velika, a posebno zbog IT stručnjaka iz Indije, koja na ovom polju postaje svetska sila. Međutim, kad jednom uspete da dokažete svoje kvalitete, poslovi sami dolaze.\nBojan kaže da posao nije lako naći, da treba početi od sitnijih stvari, poput izrade veb-sajtova, a kasnije kada sami počnete da pravite programe i softvere za android ili druge mobilne platforme, onda znate da ste uspeli.\nUkoliko radite samostalno, mesečno možete zaraditi od 1.000 do 3.000 dolara. Ako, ipak, radite za kompaniju, možete zaraditi i više, a možete i dobiti dodatne povlastice jer poslodavac ne mora da vam plaća zdravstveno osiguranje i druge takse u zemlji u kojoj je firma, a vama se na račun otvoren u trećoj zemlji uplaćuje novac. Ipak, tada više nema slobode koju sa sobom nosi frilensing – kaže Nikola, koji takođe izdržava porodicu ovim poslom.\nProblem koji postoji kod frilensera je taj što oni ne plaćaju porez na dobit koju ostvaruju. To je razlog zbog kog kriju identitet.\nBojan kaže da se ne oseća obaveznim da na bilo koji način uzvrati državi, jer mu nikako nije pomogla, uprkos svim kvalifikacijama i diplomi.\nNovac koji dobijaju za obavljanje posla leže im na devizni račun, a uglavnom se pravda kao poklon od rodbine iz inostranstva.\nČudesni jutarnji lekoviti napitak\nTAGS: frilensingkako do dobre plateprogramiranjeprogramiranje od kućerad od kuće


Vujasinović: ''Politički uticaj nikad nije bio veći!'' - Sportske.net\nVujasinović: ''Politički uticaj nikad nije bio veći!''\nDan uoči puta u Berlin na utakmicu protiv Špandaua u Ligi šampiona, trener Partizana Vlada Vujasinović ponovo govorio o teškoj finansijskoj situaciji u kojoj se crno-beli nalaze.\nVaterpolisti Partizana u subotu od 19 časova igraju jednu od odlučujućih utakmica u borbi za plasman na završni turnir Lige šampiona, ali meč protiv Špandaua je u senci ogromnih problema koji prete da ugroze dalju egzistenciju najtrofejnijeg kluba u najtrofejnijem sportu u našoj zemlji!\nNažalost, trofeji u ovoj zemlji danas izgleda tako malo znače i vrede, jer ni višenedeljni apeli crno-belih ne donose gotovo nikakve rezultate i efekte. Za meč sa Špandauom jedva su uspeli da dođu do sredstava za put u Berlin...\nA zašto u Partizanu ne mogu da se izbore za finansijsku pomoć, možda je i najslikovitije objasnio trener Vlada Vujasinović.\n''Ako vam država da pare, svi vas osuđuju, a bez te pomoći ne možete da živite. Sada su izbori, možda će dogodine nešto da se promeni, ali trenutno, politički uticaj na opstanak klubova možda nikad nije bio jači, jer ono malo što se deli, deli se na osnovu tog uticaja'', izjavio je Vujasinović.


Vesti online / Vesti / Svet / Teži put do državljanstva\nNarodna partija Austrije (OeVP) Sebastijana Kurca i Slobodarska stranka (FPOe) Hajnca Kristijana Štrahea koalicionim sporazumom, kojim su dogovorili novu austrijsku vladu, predviđaju otežavanje puta do austrijskog državljanstva.\nSebastijan Kurc uveo mere koje se neće svideti strancima\nU koalicionom sporazumu je predviđeno da se državljanstvo ubuduće može dobiti najranije tek posle desetogodišnjeg legalnog boravka u zemlji.\nIzuzetak je predviđen za osobe koje su pokazale posebne integracione doprinose ili dale doprinos Republici Austriji.\nPredviđeno je i da dodela državljanstva bude svečanija.\nTakođe nova vlada želi da omogući pripadnicima manjina nemačkog i ladinskog jezika u Južnom Tirolu dobijanje, uz postojeće italijansko, i austrijsko državljanstvo.\nDvojno državljanstvo treba da bude omogućeno i potomcima žrtava nacizma iz Austrije.\nDogovoreno je da se izradi sveukupna državna strategija migracije, koja će se orijentisati isključivo na potrebe Austrije.\nS tim u vezi je planirana izmena kod "crveno-belo-crvene karte", koja je namenjena za imigraciju stručne radne snage, kao i uspostavljanje nove vize namenjene za izučavanje zanata.\nU delu posvećenom integraciji predviđene su i obavezujuće integrativne mere za roditelje migrantskog porekla.\nDeca koja ne znaju dovoljno nemački, kako je planirano, treba da pohađaju odvojene razrede sve dok ne dostignu dovoljan nivo znanja jezika.\nPredviđeno je i uspostavljanje jedinstvene banke podataka o migrantima i izbeglicama.\nSVET Austrija: Ukida se dečji dodatak za "gastarbajtere"


Direktor Opere narodnog pozorišta u Plovdivu u poseti Novom Sadu | RADIO DELTA PORTAL\n„Velika je čast i od izuzetnog je značaja saradnja Srpskog narodnog pozorišta i Narodnog pozorišta u Plovdivu, koja nastupom direktora Opere bugarskog državnog teatra Diana Čobanova večeras na Sceni „Jovan Đorđević“ u SNP-u počinje da se proširuje“, rekla je danas na prijemu maestra Čobanova u Pokrajinskoj vladi Dragana Milošević, pokrajinski sekretar za kulturu, javno informisanje i odnose s verskim zajednicama.\nOva saradnja, po njenim rečima, jeste činjenica i dokaz da naše ustanove kulture vode brigu o produbljivanju i razvoju međunarodne saradnje, posebno Srpsko narodno pozorište, koje ove godine obeležava 160 godina postojanja i najstariji je nacionalni teatar na našim prostorima.\n„Posebno mi je drago što će sledeće nedelje u Ambasadi Republike Srbije u Sofiji biti potpisan zvanični Protokol o saradnji ova dva državna teatra“, istakla je Miloševićeva i dodala da to naše pozorište i te kako zaslužuje, jer će se tim sporazumom poboljšati kvalitet, kako naše, tako i bugarske umetničke scene.\nSekretar Dragana Milošević podsetila je na to da se prethodnih nekoliko godina mnogo radilo na podizanju kulture uopšte i da smo zbog toga prepoznati i na svetskoj kulturnoj mapi te da je zato ovaj sporazum sa bugarskim teatrom jedan u nizu već potpisanih sa državnim pozorištima iz regiona.\nDirektor Opere SNP-a Aleksandar Stankov istakao je da je veliko zadovoljstvo u 160. sezoni ovog teatra što imaju čast da maestro Čobanov diriguje Orkestrom Srpskog narodnog pozorišta, apostrofirajući time i značaj buduće saradnje, nakon potpisivanja Protokola, 29. oktobra ove godine.\nPrethodni članakSvečana Skupština grada povodom Oktobarske nagrade i Novembarske povelje\nSledeći članakU Srbiji rekordan broj novoobolelih u jednom danu – 512, najviše u Beogradu\nRadovan Jokić: 2018. godina uspešna za MSUV


SolidWorks Composer - VIDEO\nKo koristi SolidWorks Composer\n>>Kreiranje vrhunske tehničke dokumentacije (VIDEO)\nSolidWorks Composer Tutorijal\nSolidWorks Composer - izlazne publikacije\nSpecijalizovani softver koji predstavlja nadgradnju SolidWorks softveru za izradu izlaznih publikacija i dokumentacije, na bazi postojećeg 3D CAD modela proizvoda.\nNeki od tipova dokumentacije koja se kreira u SolidWorks Composer softveru:\ninstrukcija i uputstava za proizvodnju i montažu Servisne instrukcije i uputstva za demontažu\nUputstva za upotrebu Instrukcije za preventivno održavanje mašina\nUputstva za terenske i hitne popravke upotrebu ili održavanje\nInternet katalozi proizvoda\nOvim se koristi materijal koji svakako postoji za potrebe izrade tehničke i proizvodne dokumentacije, a paralelnim radom na proizvodnoj i svim ostalim uputstvima, koja se tradicionalno izrađuju nakon što su mašine već proizvedene, se štedi ogromno vreme.\nSve izmene na modelu se automatski reflektuju i u dokumentaciji koja može biti u klasičnoj štampanoj formi ali i u elektronskom interaktivnom obliku spremnom za razmenu sa drugim sektorima u firmi ili sa korisnicima vaših proizvoda i usluga preko interneta.\nSa kvalitetnim 3D prikazima i ilustracijama redukovaćete ili eliminisati tekstualna uputstva koja su nejasna, dvosmislena i zahtevaju često ažuriranje i prevođenje za strana tržišta. Ovim se povećava zadovoljstvo krajnjih korisnika i smanjuje broj servisnih poziva ka vašoj firmi.\nSolidWorks Composer je softver koji može da čita i koristi fajlove ne samo SolidWorks 3D CAD softvera, već se koristi i u firmama koje kao primarni CAD alat koriste siftvere: CATIA, Pro/Engineer, Creo, Autodesk Inventor. Takođe se mogu koristiti fajlovi u neutralnim formatima za razmenu, kao što su STEP i IGES\nPregled funkcionalnosti dat je u sledećem videu:


Beta 26. oktobra 2020. 09:00\nALO – O predlogu za sastav nove vlade pod naslovom „Ženska vlada mafiju napada“.\nBLIC – „Sve o novoj vladi“, list navodi da će kabinet Ane Brnabić imati 21 ministarstvo, da će deset resora voditi žene, kao i da je promenjeno 11 ministara. „Očekujem veći broj obolelih u bolnicama“, navodi epidemiolog Branislav Tiodorović. „Jokić se peo na sto, prvi ples uz Balaševića“, o venčanju NBA zvezde Nikole Jokića.\nVEČENJE NOVOSTI – „Pola vlade nova lica“, o sastavu nove Vlade Srbije. Istorijski dodatak „Sudbina Memoranduma Srpska akademije nauka i umetnosti“. List najavljuje i da „do marta stiže 350.000 vakcina protiv korone“.\nDANAS – Intervju sa bivšim ombudsmanom Sašom Jankovićem o otvorenoj podršci reizboru predsednika SAD Donalda Trampa: „Kocka sa Srbijom kao ulogom“. Serijal o izgradnji spomenika Stefanu Nemanji „Kruna na apokalipsi Beograda na vodi“. Razgovor sa arhimandritom manastira Dečani Savom Janjićem o kulturnom nasledju: „Kosovska baština stvara još veće podele“.\nKURIR – Pod naslovom „Lov na Vučića“, list navodi da „kriminalizacijom predsednika i njegove porodice direktno se ugrožavaju njihovi životi“.\nINFORMER – O predlogu za sastav nove vlade pod naslovom „Nova vlada odmah objavila rat mafiji“. List prenosi izjavu epidemiologa Branislava Tiodorovića da će biti „u Srbiji dnevno i do 7.000 zaraženih“.\nPOLITIKA – Povodom održavanja prve probe državne mature u „Za 90 minuta 20 zadataka“. „Srbija čeka ishod bitke Trampa i Bajdena“, o mogućoj promeni spoljne politike SAD nakon predsedničkih izbora. „U decembru nove kovid bolnice u Batajnici i Kruševcu“, o novim ulaganjima u zdravstvo.\nSRPSKI TELEGRAF – List piše da je u novoj vladi, Zorana Mihajlović „ostala bez gradjevine“ i da su „Ružić i Tončev dobili ministarstva“.


Komunalci uklanjaju snijeg sa puteva – Glas Regije\nOn je dodao da je čišćenje na ovoj dionici počelo sinoć u 23 časa, te da su sve ekipe ovog preduzeća, koje je zaduženo za održavanje lokalnih puteva, spremne da čiste snijeg i na ostalim putevima, u skladu sa intenzitetom padavina.\nOpština Petrovo će u zimskom periodu održavati 77 kilometara puteva prvog prioriteta u sedam naselja ove opštine, dok će put prvog prioriteta od Doboja do manastira Ozren održavati preduzeće “Putevi Republike Srpske”.\nRanije je opština Petrovo propisala da će na najprioritenijim putevima čišćenje snijega morati početi prije nego što se na kolovozima nakupi sedam centimetara snijega i prije nego što se snijeg nabije, a u slučaju susnježice, ledene kiše i nastanka poledice blagovremeno će reagovati posipanjem.\nIz budžeta opštine Petrovo planirano je finansiranje nabavke 30 metara kubnih abrazivnog materijala i 20 metara kubnih soli.\nPreduzeće “Voda” naplaćivaće po 25 KM za svaki kilometar održavanog puta u zimskom periodu.\nPutevi nižeg prioriteta održavaće se u dogovoru sa predstavnicima Mjesnih zajednica, ličnim radom građana, s tim što će opština u tom slučaju obezbijediti gorivo za mehanizaciju.\nZimsko održavanje puteva trajaće do 15. marta, s tim da taj vremenski period može početi i završiti se ranije ili kasnije, u zavisnosti od vremenskih prilika.\n« Mjestimično zasnježeni kolovozi\nZaposlenje u Administrativnoj službi Opštine Brod »


► Arheolozi u Jerusalimu pronašli ulicu koju je izgradio Pontije Pilat\nNakon iskopavanja tokom poslednjih šest godina nađen je deo te ulice dug 220 metara i preko 100 novčića iz doba Pontija Pilata, prenose britanski mediji.\nPomenuta ulica, takozvani "put hodočasnika", smatrana je značajnom i ranije ali se verovalo da je izgrađena u drugom periodu, a zbog novog otkrića sada se pripisuje Pontiju Pilatu koje je bio guverner Judeje od 23. do 36. godine.\nJevrejski istoričar Josif Flavije i filozof Filon iz Aleksandrije zabeležili su napetost i nasilje između Pilatove administracije i jevrejske populacije iako njegov dug mandat sugeriše da je bio sposoban guverner.\nUlica koja se sada njemu pripisuje vodi od Bazena Siloam gde je Isus čudom izlečio čoveka rođenog slepog otprilike u isto vreme kada je ulica izgrađena.\nIstražitelji procenuju da je oko 10.000 tona krečnjačkih stena upotrebljeno za izgradnju, što je bio veliki poduhvat i da je ulica između ostalog bila možda namenjena da smanji napetost u odnosima s jevrejskim stanovništvom.\npontije pilat /


HomeDRUŠTVOParada ponosa najavljena za 18. septembar\nPočetak šetnje planiran je za 16.30 časova, a okupljanje učesnika počinje u parku Manjež, odakle će povorka krenuti u šetnju centralnim gradskim ulicama, navodi Politika.\nSa jedne od prošlogodišnjih manifestacija (Foto: EPA-EFE/Andrej Cukic)\nParada ponosa, koja okuplja predstavnike gej, lezbejske, biseksualne i transseksualne orijentacije, biće održana 18. septembra pod sloganom „Ljubav je zakon”. Početak šetnje planiran je za 16.30 časova, a okupljanje učesnika počinje u parku Manjež. Povorka će se kretati Ulicom Kralja Milana do Trga Nikole Pašića, gde se nalaze gradski parlament i Narodna skupština, a učesnici prajda potom će skrenuti u Ulicu Kneza Miloša i šetnju nastaviti do zgrade Vlade Srbije u Nemanjinoj ulici. Šetnja će biti završena velikom žurkom u parku Manjež, koja će trajati do 23 časa, a organizatori ove manifestacije očekuju prisustvo premijerke Srbije Ane Brnabić i resornih ministara.\nParada ponosa predstavlja završnu manifestaciju beogradske „Nedelje ponosa” koja se održava od 12. do 18. septembra, uz sve neophodne epidemiološke mere zaštite od virusa korona brojaće više od 40 događaja uključujući predstave, filmske projekcije, panel diskusije, konferencije, radionice, žurke i druge umetničke i edukativne programe.\n„Zahtevi organizatora ovogodišnje parade ponosa nisu se mnogo promenili u odnosu na prethodni period: LGBT zajednica u Srbiji zahteva usvajanje zakona o registrovanim partnerstvima i zakona o rodnom identitetu i poboljšanje zdravstvenih usluga za trans osobe, kao i usvajanje lokalnih akcionih planova za LGBT zajednicu. Takođe, zahteva se brza i adekvatna reakcija državnih organa i javna osuda predstavnika vlasti na govor mržnje i zločine motivisane mržnjom prema LGBT zajednici, kao i izvinjenje svim građanima Srbije koji su pre 1994. bili sudski i na drugi način proganjani zbog svoje seksualne orijentacije i rodnog identiteta. Među zahtevima su i obrazovanje i edukacija mladih o seksualnoj orijentaciji i rodnom identitetu”, ističe Goran Miletić, član organizacionog odbora Parade ponosa 2021.\nNa pitanje koje su ministre zvali na ovogodišnji prajd, on odgovara da su pre nekoliko godina prekinuli sa praksom zvanja i slanja pozivnica na adresu političkih lidera i dodaje da je premijerka Srbije već nekoliko godina redovan gost svih parada ponosa.\nIako organizatori Parade ponosa očekuju učešće premijerke i ministarke za ljudska i manjinska prava i društveni dijalog, predstavnici Gej lezbejskog info centra zahtevaju od organizatora prajda da uskrate poziv Ani Brnabić i Gordani Čomić.\n„Smatramo da nakon procesa pisanja Predloga zakona o istopolnim zajednicama i njegovog volšebnog nestajanja i zaglavljivanja u nekoj fioci, premijerka i ministarka nemaju šta da traže na Paradi ponosa, jer su izigrale poverenje srpske LGBT zajednice”, ističe predsednik GLIC-a Predrag Azdejković.\nKomentarišući Azdejkovićev stav, Miletić podseća da organizatori prajda nikome nisu poslali zvaničan poziv da dođe na Paradu ponosa – pa ne mogu ni da ga uskrate.


Svetlost iz Badnjevca dovela još pet igrača - Topličke Vesti | Topličke Vesti\tSvetlost iz Badnjevca dovela još pet igrača - Topličke Vesti\nSvetlost iz Badnjevca dovela još pet igrača\nAutor Nemanja Tonić 9 avg 2020\nBADNJEVAC – Transfer pijaca u niželigaškom fudbalu je u punom jeku. Svi klubovi sklapaju kockice za početak prvenstva u Srpskoj ligi i Zonama, koji je predviđen za 15. avgust. Jedan od tri zonaša iz Žitorađe, Svetlost iz Badnjevca, punom parom radi na sklapanju mozaika pred početak sezone. U redove ambiciozne ekipe Svetlosti došlo je čak 5 novajlija: Napadač Jovan Jovanović (1998) koji stiže iz redova Jastrepca, veznjak Nemanja Stanojević (1994), bivši igrač Jagodine i dugogodišnji internacionalac u Švajcarskoj, koji dolazi iz Topličanina, defanzivci Stefan Stevanović (1999) koji dolazi iz redova Jablanice, kao i dvojac iz FK Lužnice, Vasilije Perović (1993) i Dragan Jovanović (1994).\n– Doveli smo sve igrače koje smo hteli. Mislim da smo stvorili respektabilan tim koji će uspeti da obezbedi opstanak. Došli su Jovan Jovanović i Nemanja Stanojević, koji će predstavljati osveženje u ofanzivnom manevru s obzirom da su u pitanju krilni igrači, pogotovo Stanojević koji svojim fudbalskim CV-jem ističe kandidaturu za zvanje jednog od najboljih, ako ne i najboljeg igrača Zone Jug. Naravno, da pohvalimo i mladog Jovanovića, koji iako još uvek mlad već ima internacionalnog iskustva i sigurno je da će i on svojim umećem doprineti rezultatu. Takođe, tu su i defanzivci, koji su se dobro uklopili u sredinu, i od kojih očekujemo mnogo. Perović i Stefanović su igrali i Srpsku ligu, i znaju kako se igra ozbiljan fudbal. Kao i Dragan Jovanović koji će figurirati za poziciju kraj leve aut linije. Do kraja prelaznog roka treba očekivati nekoliko odlazaka i još nekoliko dolazaka, ali mislim da smo sa ovom petorkom sklopili kostur ekipe i uz starosedeoce napravili smo bazu od 22-23 imena koja mogu da igraju ozbiljan fudbal ove sezone – istakao je Saša Stanković, predsednik FK Svetlosti.\nNa jučerašnjoj proveri na stadionu Kraj Toplice, bolji je bio Topličanin rezultatom 2:0, a trener Svetlosti je na delu mogao da vidi sve igrače, uključujući i novajlije. Videla se dobra igra Svetlosti protiv ozbiljnije i kvalitetnije ekipe Topličanina. Iako imaju dobar tim iz redova Svetlosti, pred subotnji derbi sa ekipom Žitorađe u prvom kolu Zone Jug, pozivaju na oprez.\n–Svetlost je novajlija, ovo nam je tek druga sezona u ovom rangu, i nismo ekipa koja ima kredita da ”preti” bilo kome. Potrudićemo se da svakome pomrsimo konce na terenu, ali smo svesni da u ovom rangu ima i srpskoligaških ekipa, od kojih su jedna i naše komšije iz FK Žitorađa, koji su apsolutni favoriti pred subotnji meč – dodaje Stanković.\nKratak url URL: https://toplickevesti.com/?p=484394\n2 komentara za “Svetlost iz Badnjevca dovela još pet igrača”\n10. avgusta 2020. - 09:13\nI 22 ovce na ispasu\n10. avgusta 2020. - 11:23\nKo će da finansira ove beton lige kad smo finansijski pukli?


Predsednik Srbije Aleksandar Vučić 9. marta u Podunavskom okrugu\nObraćanje građanima Podunavskog okruga zakazano je za 12 časova na centralnom gradskom trgu u Smederevu\nPredsednik Srbije Aleksandar Vučić, u okviru kampanje "Budućnost Srbije", u subotu, 9. marta, tokom posete Podunavskom okrugu, obratiće se građanima u 12 časova na centralnom gradskom trgu u Smederevu.\nTom prilikom, u Smederevu, Velikoj Plani i Smederevskoj Palanci predsednik Vučić obići će velike investicije koje je finansirala država i razgovaraće sa građanima o tome šta je do sad urađeno ali i šta će se raditi u budućnosti.\n“Budućnost Srbije su fabrike i nova radna mesta, nove škole i vrtići. Bolnice i domovi zdravlja, stanovi i ustanove kulture, novi putevi i mostovi, nove investucije i ekonomski napredak” – ističe predsednik Vučić.\nU prethodnom periodu u Podunavskom okrugu radilo se na poboljšanju uslova života u svim segmentima..\nProjekat Železare je najznačajniji za grad Smederevo. Kompanija trenutno zapošljava 5.000 radnika. Danas je HBIS grupa, vlasnik smederevske železare, prvi put i zvanično najveći srpski izvoznik sa 749,5 miliona evra izvoza. U 2018. izvoz smederevske železare bio je veći za 212,7 miliona evra, odnosno za 39,6 odsto u odnosu na 2017. godinu.\nUlagalo se u zdravstvo i školstvo u Podunavskom okrugu. U renoviranje Gimnazije u Smederevu Vlada Republike Srbije uložila je 168 miliona dinara.\nKada je u pitanju Smederevska Palanka ove godine očekuje se početak radova na renoviranju Opšte bolnice. Vrednost investicije Vlade Republike Srbije je oko 2 milijarde dinara. Projekat sanacije i adaptacije Opšte bolnice “Stefan Visoki” u Smederevskoj Palanci obuhvata obnovu krova, fasade, podova, zamenu svih 600 prozora, vrata, rekonstrukciju ventilacije, grejanja, mokrih čvorova…\nSmederevska Palanka je u prethodnom periodu pre svega radila na sanaciji katastrofalnog stanja do koga je dovela vlast DS. Premijerka Ana Brnabić tokom posete ovoj opštine izjavila je da ne zna ni jednu opštinu u Srbiji koja je toliko devastirana, a nasleđeno stanje ocenila kao tužno i neverovatno. Već tada je najavljeno da građani mogu da očekuju podršku Vlade Srbije.\nObećano učinjeno. Dugovanje javnog sektora opštine Smederevska Palanka iznosio je 3,09 milijarde dinara. Danas je dug smanjen na 1,85 milijarde dinara.\nU Velikoj Plani ulagano je u razvoj industrijske zone. Od 2015. do 2019. godine u njen razvoj uloženo je 34.967.023,63dinara.. Došli su i domaći i strani investitori, otvoreno je 500 novih radnih mesta. Puno je urađeno na stvaranju uslova da postojeći investitori šire svoju proizvodnju, a neki novi dođu.\nKampanju "Budućnost Srbije" predsednik Aleksandar Vučić je započeo 7. februara. Najavljujući kampanju, on je izjavio da će obići svih 29 okruga u Srbiji kako bi građanima predstavio postignute rezultate i dalje planove, kao i da čuje njihove primedbe.\n- Naš slogan je "Budućnost Srbije". Smatramo da smo promenili izgled zemlje. Stvari nisu idealne, nikada neće ni biti, ali smo mnogo toga dobro učinili, a možemo i hoćemo još napornije da radimo, rekao je Aleksandar Vučić.


Politika - datum: 2021-01-20 ABAZOVIĆ I POTPREDSJEDNIK MAKEDONSKE VLADE ARTAN GRUBI OCIJENILI\nAbazović razgovarao sa Grubijem Evropske integracije perspektiva Zapadnog Balkana\nEvropske integracije su perspektiva Zapadnog Balkana, kako u ekonomskom smislu, tako i u smislu bolje regionalne povezanosti, ocijenili su potpredsjednik crnogorske vlade Dritan Abazović i prvi potpredsjednik Vlade Sjeverne Makedonije Artan Grubi. Abazović je u onlajn razgovoru istakao da Crnu Goru i Sjevernu Makedoniju karakterišu odlični odnosi.\n– Između dvije zemlje nema otvorenih pitanja. Odnosi Crne Gore i Sjeverne Makedonije primjer su na kojem treba da se zasniva regionalna saradnja na Zapadnom Balkanu – ocijenio je Abazović.\nGrubi je naveo da prostora za unapređenje ima i da je osnovni preduslov za nastavak već ispunjen, tim prije što dvije zemlje krasi odlična saradnja.\nIz Abazovićevog kabineta je saopšteno da su se sagovornici dogovorili da organizuju sastanak u širem sastavu koji bi imao za cilj poboljšanje privredne saradnje.\n– Abazović i Grubi su se saglasili da je članstvo obje zemlje u NATO-u značajno za očuvanje mira i stabilnosti na Zapadnom Balkanu i da evropske integracije predstavljaju perspektivu za taj region, kako u ekonomskom smislu, tako i u smislu bolje regionalne povezanosti – saopšteno je nakon sastanka.


Poljoprivrednici su sinoć oko 18.00 časova privremeno uklonili traktore sa graničnog prelaza kod Orašja i omogućili nesmetan saobraćaj između BiH i Hrvatske.\n“Očekujemo od federalne Vlade da konačno počne ispunjavati ono što je sa nama dogovoreno krajem jula i da počne raditi u skladu sa zakonskim normama i odlukama koje je ona sama ili federalni parlament donio”, rekao je predsjednik Saveza udruženja poljoprivrednika Posavskog kantona Vidan Grgić.\nViše stotina poljoprivrednih proizvođača iz ovog kantona sa oko 150 traktora blokiralo je juče granični prelaz, jer nije postignut dogovor sa predstavnicima Vlade FBiH u vezi sa isplatom podsticaja i štete tokom prošlogodišnjih poplava.\nPosavski poljoprivrednici od Vlade traže bezuslovnu isplatu neisplaćenih podsticaja za 2014. godinu, isplatu novca za štetu pričinjenu tokom prošlogodišnjih poplava, isplatu neizmirenih obaveza iz 2012. godine i početak izrade pravilnika o podsticajima za ovu godinu. Srna\nTagovi: blokadafederacija bihorasjeprelazresursi


3.MEMORIJALNA TRKA DREN MANDIĆ – ark TRON Palić\n3.MEMORIJALNA TRKA DREN MANDIĆ\nAdministrator 22.6.2011 3.MEMORIJALNA TRKA DREN MANDIĆ2015-06-02T08:57:09+01:00 Memorijalna trka "Dren Mandić" No Comment\nU znak sećanja na lik i delo Drena Mandića, svake godine ARK TRON organizuje trku 01.avgusta sa simboličnom dužinom 8240 metara, dužina staze koja simbolizuje planinsku visinu na kojoj je Dren nastradao.\nMesto i vreme: 01. avgust 2011. godine, Palić, klub DeLago, muški štrand, start u 18h, limit trke 80 minuta.\nPrijavljivanje: na licu mesta, klub DeLago, muški štrand na Paliću, na dan 3.Memorijalne trke Dren Mandić. Kotizacija za učešće je 200 dinara po osobi.\nDužina i vrste trka: U znak sećanja na visinu na kojoj je Dren nastradao, staza je dugačka 8240 metara.Kategorije na trci su apsolutna muška i ženska, prva tri takmičara biće nagrađeni peharom. Van konkurencije staza može da se savlada i brzim hodanjem ili trčanjem više takmičara (štafete). I van konkurencije će se meriti vreme, ali neće biti proglašenja pobednika. Spisak svih trkača koji savladaju stazu sa rezultatima biće objavljen na sajtu TRON-a www.tron.org.rs\nOpšte informacije: Svaki učesnik je dužan da izvrši prijavu za zapisničkim stolom najkasnije 15 minuta pre starta. Na sportskoj manifestaciji svako učestvuje na svoju odgovornost što se potvrđuje svojeručnim potpisom na prijavnom listu i izjavi o psihičkoj i fizičkoj spremnosti.Organizator brine o bezbednoti učesnika na samoj stazi i obezbeđuje lekarsko dežurstvo na sportskoj manifestaciji, kao i osveženje u toku i nakon trke. Dodatne informacije na telefon 063/8424800 (Sebastian Ludaić)\nhttps://www.tron.org.rs/3-memorijalna-trka-dren-mandic/ 2015-06-02T08:57:09+01:00 AdministratorMemorijalna trka "Dren Mandić"U znak sećanja na lik i delo Drena Mandića, svake godine ARK TRON organizuje trku 01.avgusta sa simboličnom dužinom 8240 metara, dužina staze koja simbolizuje planinsku visinu na kojoj je Dren nastradao. Organizator sportske manifestacije: Atletsko Rekreativni Klub „TRON“ Mesto i vreme: 01. avgust 2011. godine, Palić, klub DeLago, muški štrand, start u...Administrator vugi71@gmail.comAdministratorark TRON Palić\n« Maj 2011 – Liga\n5. ULTRABALATON »


Revolut otvorio banku u Sloveniji, nudi depozitne račune – Bankar.me\nMarch 1, 2021 BANKE, Članci, FINANSIJE, REGION, REGION, SVE VIJESTI Leave a comment\nRevolut, globalna finansijska platforma sa više od 15 miliona klijenata širom svijeta, juče je počeo koristiti svoju specijalizovanu evropsku bankarsku dozvolu u Sloveniji.\nOd sada će kupci iz Slovenije koji se presele u Revolut banku radi dodatnih usluga imati svoje račune osigurane sistemom osiguranja depozita.\nKupci iz Slovenije sada mogu nadograditi svoj račun kod Revolut banke u aplikaciji sa dodatnim uslugama. Postupak ažuriranja traje samo nekoliko minuta.\nDo danas je Revolut privukao više od 60.000 kupaca u Sloveniji, a brzorastuća finansijska i tehnološka kompanija uvjerena je da će široka paleta proizvoda i usluga pružiti kupcima u Sloveniji veću kontrolu, vrijednost i sigurnost od tradicionalnih banaka.\n“Revolut je sada najbrže rastuća finansijska i tehnološka kompanija u Evropi jer kupce stavljamo u centar svega što radimo. Dizajn naših proizvoda je izuzetan, nemamo skrivenih provizija i neprestano stvaramo nove i inovativne finansijske proizvode”, rekao je Virgilijus Mirkės, izvršni direktor Revolut banke.\n“Pokretanje banke u Sloveniji pružiće našim klijentima visok nivo sigurnosti i poverenja i omogućiće nam da u bliskoj budućnosti ponudimo nove proizvode i usluge”, dodao je Mirkės.\nDo danas je Revolut grupa prikupila gotovo milijardu dolara investicija, a nedavno je njena vrijednost procijenjena na 5,5 milijardi dolara. U samo pet godina Revolut je privukao više od 15 miliona kupaca širom svijeta.\nProšle godine je Revolut pokrenuo svoju specijalizovanu banku u Poljskoj i Litvaniji i počeo nuditi visoko konkurentne kreditne proizvode u obije zemlje. Specijalizovana bankarska licenca omogućuje Revolut banci da nudi ograničene bankarske usluge putem aplikacije Revolut, zajedno sa nizom finansijskih usluga i proizvoda koje nude druge kompanije u Revolut Grupi.\nPOJMOVIRevolut revolut banka revolut banka Slovenija\nPrevious Berze.Me: Prodaja hibridnih automobila blista na tržištu Evrope – Iznenađujuće: Tesle nema u prvih 20!\nSljedeći Profit bankarskog sektora BiH u prošloj godini oko 230 miliona KM


Državno unified prvenstvo Specijalne olimpijade BiH u košarci – DRIN STAR KUP 2019\nU subotu, 07. decembra 2019. godine, u tehničkoj organizaciji Zavoda za zbrinjavanje mentalno invalidnih lica Drin Fojnica, zajedno sa krovnom sportskom kućom SO BiH, održano je Državno prvenstvo Specijalne olimijade BiH u košarci „ DRIN STAR KUP 2019“. Učešće na prvenstvu su uzele ekipe iz cijele BiH, oko 100 takmičara. Mjesto održavanja bila je Gradska dvorana Fojnica.\nPrvaci BiH za 2019. u Unified prvenstvu su:\nI divizija M : Zavod Drin I – zlato, Zavod Drin II- srebro, KSS Sunce Tuzla- treće mjesto.\nII divizija grupa M : Udruženje „ Leptir „ Srebrenica- zlato, Zavod Bakovići – srebro, JU Centar „ Zaštiti me“ Banja Luka – treće mjesto.\nTitulu prvakinja BiH ponijele su takmičarke iz Doma Nahorevo, a srebro su uzele djevojke iz Zavoda Drin.\nSvečanoj ceremoniji otvaranja prisustvovao je Sabahudin Klisura, načelnik općine Fojnica, te zajedno sa direktorom Zavoda Drin, Adisom Ramićem, pozdravio takmičare i publiku.\nNeposredno pred početak takmičarskog dijela predstavila se i ritmička sekcija Zavoda Drin, te svojom tačkom uljepšala ovu manifestaciju.\nZahvaljujemo se svima koji su podržali organizaciju DRIN STAR KUP-a 2019, glavnom sponzoru Federalnom ministarstvu kulture i sporta, Sarajevski kiseljak d.d. Kiseljak, ali i Crvenom križu Fojnica, KK „STAR“ Fojnica, te uposlenicima Doma zdravlja Fojnica, Vatrogasnog doma Fojnica i Policijske stanice Fojnica koji su ovom prilikom garantovali sigurnost prisutnima.\nNadamo se da su gosti uživali prisustujući ovoj manifestaciji, ponijeli lijepe uspomene sa ovog druženja, a još jednom se zahvaljujemo i našem treneru Asimu Topaloviću na nesebičnom radu sa korisnicima KSS Drin, te nam tako obezbijedio i ekskluzivno pravo da budemo organizatori ovog velikog prvenstva već petu godinu.


Radulović obišao prvoligaške klubove - Fudbalski savez Crne Gore\nRadulović obišao prvoligaške klubove\n27. januar 2021., 12:30\nSelektor će u Antaliji imati dosta aktivnosti kada je riječ o skautingu potencijalnih članova ,,hrabrih sokola“...\nMiodrag Radulović krajem prošle godine postavljen je za selektora ,,A“ reprezentacije Crne Gore, a ubrzo nakon novogodišnjih praznika krenuo je sa aktivnostima. Selektor je, zajedno sa članovima stručnog štaba, posjetio devet klubova Telekom 1.CFL tokom uvodnog dijela priprema za proljećni dio sezone koji su obavili u našoj zemlji. Izostala je posjeta Rudaru jer je prvoligaš iz Pljevalja u posljednjem trenutku odlučio da pripreme odradi u Antaliji, poznatom sportsko-rekreativnom turskom centru.\nUpravo u Antaliji Radulović će, u društu pomoćnika Miodraga Džudovića, razgovarati sa predstavnicima Rudara, ali i imati dosta drugih aktivnosti kada je riječ o skautingu potencijalnih članova ,,hrabrih sokola“.\n- Od prvoligaških ekipa, ostalo je još da posjetimo Rudar, koji promijenio plan pa će pripreme odraditi u Antaliji. Vjerujem da će im ta promjena pomoći da poboljšaju kvalitet rada jer će imati priliku da treniraju u idealnim uslovima. Osim posjete Rudaru i razgovora sa njima boravak u Antaliji iskoristićemo da odgledamo prijateljske utakmice koje će igrati Budućnost i Zeta. Ujedno, imaćemo priliku da vidimo i dosta naših igrača iz inostranstva čiji se klubovi nalaze na pripremama u Antaliji. Tamo se igra dosta pripremnih utakmica, a mnoge u kojima će nastupati kandidati za našu reprezentaciju su na visokom nivou. Nadam se da će oni tokom priprema pronaći pravi ritam, kako bi bili spremni za martovske utakmice reprezentacije. Uz to, važno je i da mi iz stručnog štaba uspostavimo lični kontakt sa igračima koji su u krugu kandidata za reprezentaciju, da porazgovaramo o planovima jer na okupljanju u martu neće biti previše vremena za to, kaže selektor Radulović.\nNovoizabrani selektor vidio je dosta pozitivnih stvari u prethodnih dvadesetak dana, tokom posjeta crnogorskim prvoligašima.\n- Zadovoljan sam onim što sam vidio u našim klubovima tokom prethodnog perioda. U razgovoru sa stručnim štabovima naših prvoligaša shvatio sam da su veoma ambiciozno, uz veliku dozu stručnosti, ušli u pripreme za drugi dio sezone. To mi daje nadu da će sve ekipe biti spremne za nastavak sezone, da ćemo gledati puno kvalitetnog fudbala jakog ritma, što će biti od koristi i ,,A“ reprezentaciji, istakao je selektor.\nObzirom da je dio trenerske karijere proveo u Crnoj Gori i da dobro poznaje ovdašnje fudbalske prilike, Radulović je ocijenio da je vidljiv napredak u radu klubova.\n- Sigurno da ima pomaka na bolje. Još na predstavljanju sam rekao da mnogo cijenim naš fudbal i to će biti prva prilika za širenje baze kandidata za reprezentaciju. Pratićemo svaku utakmicu našoj ligi, analiziraćemo sve kandidate, kako bismo izabrali najbolje igrače u datom momentu, rekao je Radulović.\nPočeo akreditacioni period za martovske mečeve\nFudbalski savez Crne Gore moli sve zainteresovane redakcije da najkasnije do petka, 20. marta 2021...\n,,Hrabri sokoli“ ostali na 63. poziciji\nReprezentacija Crne Gore nalazi se na 63. mjestu najnovije FIFA rang liste, sa 1.370 bodova. To je...\nZakazane dvije prijateljske utakmice u junu\nSeniorska reprezentacija Crne Gore odigraće u junu dvije prijateljske utakmice, sa Bosnom i...